text:
ανάκριση και όλο το υλικό δεν προκύπτει ότι μπορούσαν να σταλούν στρατιωτικές δυνάμεις στην Κύπρο μετά τις 23.7.74".
 Τέλος ο Κ. Κάππος αναφέρεται στην έκθεση του ΓΕΕΦ προς ΑΕΔ 710154/14.1.75 και στην έκθεση του αντισυνταγματάρχη Γεωργίου Τσουμή. Στα συμπεράσματα του ο Κ. Κάππος αναφέρει χαρακτηριστικά: Απ' όλα τα παραπάνω γίνεται φανερό ότι για την τραγωδία της Κύπρου δεν είναι δυνατόν να επιμεριστούν μόνο ποινικές ευθύνες στους αυτουργούς και πρωταίτιους της ελληνικής πλευράς. Προηγείται, αντίθετα η ανάγκη να καταλογιστούν οι τεράστιες πολιτικές ευθύνες πέρα από τις αυτονόητες ευθύνες της τουρκικής πλευράς, για την εγκληματική εισβολή και κατοχή στην Κύπρο τόσο στους έλληνες ιθύνοντες όσο και στον ξένο παράγοντα.
 Ξεκινώντας από τον τελευταίο αυτόν, ευθύνες έχουν: α)Οι ΗΠΑ γιατί οργάνωσαν το πραξικόπημα της χούντας στην Ελλάδα στις 21.4.67 και την κίνηση Ιωαννίδη στις 25.7.73 με σκοπό να δημιουργήσουν τους αναγκαίους πρακτικούς μηχανισμούς και προϋποθέσεις για την εισβολή στην Κύπρο, κατάσταση σύμφωνη με τα πάγια σχέδιά τους. Μ' αυτούς δε τους μηχανισμούς δημιούργησαν κρίσιμες καταστάσεις στις σχέσεις των δυο κοινοτήτων στην Κύπρο, κατηύθυναν την οργάνωση του πραξικοπήματος στην Κύπρο στις 15.7.74 και την εισβολή της Τουρκίας στην Κύπρο. Ακόμη γιατί αναμείχθηκαν άμεσα στη δυσμενή για την Κύπρο εξέλιξη της εμπλοκής, με διπλωματικά και στρατιωτικά μέσα. Τέλος, εμποδίσανε την ενίσχυση των κυπριακών ενόπλων δυνάμεων.
 β)Η Μ. Βρετανία, γιατί ενώ άφησε ανενόχλητα τα τουρκικά αεροπλάνα να πετούν πάνω από την Κύπρο και να ρίχνουν αλεξιπτωτιστές ή να βομβαρδίζουν στόχους παρενέβαλαν κάθε είδους εμπόδια για ενίσχυση των ενόπλων δυνάμεων της Κυπριακής Δημοκρατίας από την Ελλάδα.
 γ)Το ΝΑΤΟ γιατί την επιχείρηση απόβασης στο κυπριακό έδαφος την ένταξε στις προγραμματισμένες ασκήσεις και επέτρεψε στη βρετανική αεροπορία (ΡΑΦ) που είναι ενταγμένη στο ΝΑΤΟ να παρεμποδίζει την ελληνική αεροπορία.
 δ)Η χούντα του Παπαδόπουλου γιατί απόσυρε τη Μεραρχία, κατόπιν αμερικανικών υποδείξεων, έστειλε το Γρίβα και οργάνωσε την ΕΟΚΑ Β' με στόχο τη δημιουργία κρίσιμων καταστάσεων στις σχέσεις των δυο κοινοτήτων. Επίσης ευθύνεται για τις δολοφονικές απόπειρες ενάντια στον πρόεδρο Μακάριο, και την απόπειρα πραξικοπήματος στην Κύπρο το 1972.
 ε)Η χούντα του Ιωαννίδη για την οργάνωση του πραξικοπήματος στην Κύπρο και την καθοδήγηση της εκτέλεσής του. Και την αποδιοργάνωση της άμυνας της νήσου. ‘
 Ευθύνες έχει επίσης γιατί αποδεχόμενη τις συστάσεις του υφυπουργού εξωτερικών Σίσκο δεν εμπόδισε την απόβαση και έδωσαν διαταγή για εφαρμογή των σχεδίων άμυνας της Κύπρου 4 ολόκληρες ώρες μετά την εισβολή. Ακόμη ευθύνες έχει γιατί δεν ενίσχυσε τις αμυντικές δυνάμεις με τα αεροπλάνα και τα υποβρύχια που προβλέπουν τα σχέδια.
 Τέλος, η πολιτική της κυβέρνησης των 70 ημερών, παρά το γεγονός ότι η Τούρκοι παραβίαζαν την εκεχειρία, δεν κινήθηκε στην κατεύθυνση της καταγγελίας των ΗΠΑ και του ΝΑΤΟ και της αποχώρησης από το ΝΑΤΟ που ήταν οι κύριοι υπεύθυνοι για την κυπριακή τραγωδία. Ιδιαίτερες ευθύνες έχει και ο κ. Ευάγγελος Αβέρωφ γιατί ενώ γνώριζε την προετοιμασία του πραξικοπήματος στην Κύπρο, δεν ενημέρωσε τον Μακάριο.
 Ευθύνες, φυσικά, έχουν όλες οι κυβερνήσεις από το 1974-1986 γιατί δεν άνοιξαν τον φάκελο της Κύπρου και ανέστειλαν ή διατήρησαν την αναστολή της δίωξης των υπευθύνων για την κυπριακή τραγωδία. Ποινική ευθύνη φέρουν οι


text:
Δ. Ιωαννίδης, Γ. Παπαδόπουλος, Φ. Γκιζίκης, Γρ. Μπονάνος, Αδ. Ανδρουτσόπουλος, Χρ. Παλαΐνης, Κων. Παπαγιάννης, Γεωρ. Παπαγιάννης, Παν. Γιανακοδήμος και Περ. Κορκότζελος για εσχάτη προδοσία με βάση το Κυπριακό Δίκαιο και τον Ελληνικό Ποινικό Κώδικα.
 Επίσης ποινική ευθύνη φέρουν και μια σειρά άλλοι αξιωματικοί που πήραν μέρος στην εκτέλεση του πραξικοπήματος στην Κύπρο και προέβησαν σε μια σειρά αδικήματα και παραβιάσεις του ποινικού κώδικα. Το υπουργικό συμβούλιο έχει χρέος να καταργήσει την πράξη 45/7.3.75 και τις εκδοθείσες με βάση αυτή την πράξη διαταγές του υπουργού εθνικής άμυνας για αναστολή δίωξης των κατηγορουμένων για το πραξικόπημα της Κύπρου, ώστε οι υπεύθυνοι να λογοδοτήσουν ενώπιον των ελληνικών δικαστηρίων.
 ΠΑΡΑΡΤΗΜΑ Γ ́(Περιλαμβάνει τις γνώμες 11 βουλευτών-Μελών της εξεταστικής Επιτροπής που έπαψαν με δήλωσή τους έγγραφη και προφορική, να μετέχουν των εργασιών της Εξεταστικής Επιτροπής από 1.6.1988). Το παράρτημα τούτο περιλαμβάνει τις γνώμες των μελών της Επιτροπής κ.κ.
 1)Βαρβιτσιώτη Ιωάννη,
 2)Βασιλειάδη Ιωάννη,
 3)Ζαΐμη Ανδρέα,
 4)Λάσκαρη Κων/νου,
 5)Μπλέτσα Στυλιανού,
 6)Ξαρχά Αθανασίου,
 7)Παναγιωτόπουλου Γεωργίου,
 8)Παπακωνσταντίνου Μιχαήλ,
 9)Παυλίδη Αριστοτέλη,
 10)Φωτόπουλου Χρίστου,
 11)Χατζηγάκη Σωτήρη, οι οποίοι κατά τη συνεδρίαση της Ολομέλειας της Επιτροπής της 1-6-88, μάς δήλωσαν προφορικά και με γραπτή δήλωση ότι παύουν να μετέχουν των εργασιών της Επιτροπής μας και ταυτόχρονα μας ενεχείρησαν το κείμενο που ακολουθεί:
 Στο ΠΡΟΟΙΜΙΟ, του παραρτήματος Γ ́ (σελ 101-107) για το "Φάκελο της Κύπρου" οι 11 βουλευτές της μειοψηφίας (Νέας Δημοκρατίας) της εξεταστικής επιτροπής περιγράφουν τις διεργασίες μέχρι την τελική σύσταση της Επιτροπής, στις 21 Φεβρουαρίου 1986, ύστερα από πρόταση 129 βουλευτών του ΠΑΣΟΚ (2 Δεκεμβρίου 1985) προς τον πρόεδρο της Βουλής και αφού δεν είχε συζητηθεί προηγούμενη πρόταση για το ίδιο θέμα από 99 βουλευτές του ΠΑΣΟΚ την 1.11.84.
 Σύμφωνα με τα όσα καταγράφονται, "η Νέα Δημοκρατία με δήλωση του προέδρου Κ. Μητσοτάκη ψήφισε την πρόταση και δήλωσε ότι θα μετάσχει στην επιτροπή που θα συγκροτηθεί "με πρωτοβουλία και ευθύνη της Κυβερνήσεως" και με υψηλό αίσθημα ευθύνης, διότι πράγματι το θέμα το οποίο θα απασχολήσει την επιτροπή είναι μέγα". Παρά το γεγονός ότι ορίσθηκε η προθεσμία των έξι μηνών για την ολοκλήρωση της εξέτασης και την υποβολή του πορίσματος (έως τις 3 Σεπτεμβρίου 1986), οι βουλευτές της μειοψηφίας σημειώνουν ότι υπήρξε αδικαιολόγητη καθυστέρηση.
 Χαρακτηριστικά αναφέρουν τα εξής: "Και ενώ όλα τα στοιχεία υπήρξαν, σε σύντομο χρονικό διάστημα, αποκαλυπτικά και επαρκή, οι δε πρωταίτιοι, ηθικοί και φυσικοί αυτουργοί ωμολόγησαν την συμμετοχή τους, παρά ταύτα οι εργασίες παρατάθηκαν επανειλημμένα και αδικαιολόγητα". Επίσης οι βουλευτές της ΝΔ που συμμετείχαν στην εξεταστική επιτροπή κάνουν λόγο για παρεμβάσεις:
 "Σημειώνουμε ακόμη ότι κατά τη διάρκεια των εργασιών της Επιτροπής υπήρξαν άμεσες παρεμβάσεις από κυβερνητικές πλευράς αποκαλυπτικές των προθέσεών της για κομματικής εκμετάλλευση του θέματος ή και του τελικού πορίσματος το οποίο το περιεχόμενο ανεπίτρεπτα προδίκαζαν (επανειλημμένες δηλώσεις του πρωθυπουργού).
 Η Νέα Δημοκρατία αντέδρασε στις δηλώσεις αυτές, τις κατήγγειλε ως απαράδεκτες, αντικοινοβουλευτικές και αντισυνταγματικές επεμβάσεις στο έργο της επιτροπής, διότι δεν ήταν διατεθειμένη να δεχθεί την οποιασδήποτε σκοπιμότητας δυνάμενης να εκτρέψει την πορεία των εργασιών, να αλλοιώσει το χαρακτήρα της, να χρωματίσει το πόρισμά της ή να ανεχτεί την ένταξη της υπόθεσης του Φακέλου της Κύπρου στην

type: other


text:
υπηρεσία των κομματικών σχεδίων και επιδιώξεων της Κυβερνήσεως.
 Συζητήθηκε μέσα στον τρέχοντα μήνα Μάϊο, από την πλειοψηφία της Επιτροπής, παρά τις έντονες αντιδράσεις μας και πέμπτη παράταση πεντάμηνη μάλιστα, με πιθανότητες περαιτέρω επιμήκυνσης της και κατά ασαφή δήλωση του Αντιπροέδρου της Κυβερνήσεως, την οποία ενέκρινε η κυβερνητική πλειοψηφία της Βουλής.
 Όπως είναι φυσικό δεν είναι δυνατό να συμπράξουμε στην διαιώνιση των εργασιών, ενώ ουσιαστικά το έργο έχει τελειώσει. Αυτός άλλωστε είναι ο λόγος για τον οποίο καταθέτουμε σήμερα το πόρισμα μέσα στην ταχθείσα προθεσμία, πράγμα που αποδεικνύει ότι δεν ήταν αναγκαία η νέα παράταση".
 Στην υποενότητα "Έκταση της εξεταζόμενης-ερευνωμένης περιόδου" οι 11 βουλευτές της Νέας Δημοκρατίας σημειώνουν σε ποιες περιόδους θα στρεφόταν η έρευνα, όπως συζητήθηκε και συμφωνήθηκε στην συζήτηση στην Βουλή - από την ανάκληση της Μεραρχίας μέχρι και τον ΑΤΤΙΛΑ ΙΙ. Ωστόσο, σημειώνουν ότι Ούτε οι πριν ούτε οι μετά τα γεγονότα φάσεις του Κυπριακού ερευνήθηκαν από την εξεταστική επιτροπή", προσθέτοντας για τον Κ. Καραμανλή τα εξής:
 Όσον αφορά στα πεπραγμένα της υπό τον Κ. Καραμανλή Κυβέρνηση Εθνικής Ενότητας εκτιμάται ότι αυτά έλαβαν χώρα υπό συνθήκες Δημοκρατίας, έχουν κατ' επανάληψη εκτεθεί σε δημόσιο έλεγχο, σε δημόσια κριτική και έχουν την λαϊκή έγκριση, όπως αιτιολογημένα εκτίθεται στο οικείο κεφάλαιο του πορίσματός μας". Στην επόμενη υποενότητα για την Φύση και τις εξουσίες της Εξεταστικής Επιτροπής, οι βουλευτές της Νέας Δημοκρατίας παραθέτουν τις διατάξεις του Συντάγματος και τον ισχύοντα-τότε-Κώδικα κανονισμού της Βουλής, σύμφωνα με τον οποίο συστήνονται και λειτουργούν οι εξεταστικές επιτροπές.
 Οι βουλευτές της μειοψηφίας περιγράφουν διεξοδικά και πολύ αναλυτικά ποιος οφείλει να είναι ο χαρακτήρας των εξεταστικών επιτροπών, όπως προκύπτει από τις διατάξεις, πώς πρέπει να είναι το πόρισμα, την αξιολόγηση των αποδείξεων, για τις ευθύνες - ποινικές ή πολιτικές- που επιρρίπτονται, ποιους περιορισμούς έχει η εξεταστική επιτροπή, τονίζοντας ότι, "Το πόρισμα περιέχει αξιολογική κρίση των αποδείξεων, αλλά δεν αποτελεί και δεν περιέχει δικαστική κρίση.Περισσότερο ρευστή και αμφιλεγόμενη είναι η έννοια και το περιεχόμενο των πολιτικών ευθυνών και της απόδοσής τους με το πόρισμα της εξεταστικής επιτροπής".
 Η συγκεκριμένη υποενότητα για το πώς πρέπει να λειτουργεί η εξεταστική, ποιος ο ρόλος της, ποια η σημασία του πορίσματος, με την διεξοδική ανάλυση που κάνουν οι βουλευτές της Νέας Δημοκρατίας, αφήνει μια σκιά και αιχμές εκ μέρους της μειοψηφίας για τον τρόπο που ενήργησαν οι βουλευτές της πλειοψηφίας και ότι - ενδεχομένως το πόρισμα να μην είναι όπως όφειλε να ήταν.
 Παράλληλα, αναφέρεται εκ μέρους των 11 βουλευτών ότι "πρέπει τέλος να υπογραμμισθεί ότι η Επιτροπή δεν ανταποκρίθηκε απόλυτα στην εντολή της Βουλής και την πρόταση για την σύστασή της, διότι δεν ερεύνησε και τις συνθήκες κάτω από τις οποίες έγινε η ανακήρυξη του ψευδοκράτους του Ντενκτάς", διότι θα παρείχε στην Επιτροπή την δυνατότητα και την αφορμή να σταθμιστούν και να αξιολογηθούν οι δυνατότητες αντίδρασης και επέμβασης από ελληνικής πλευράς στην Κύπρο με δεδομένο ότι κατά το χρόνο που έγινε η παράνομη ανακήρυξη του ψευδοκράτους του Ντενκτάς οι ελληνικές ένοπλες δυνάμεις ήσαν πολύ ισχυρότερες σε σύγκριση με την κατάσταση που βρίσκονταν κατά την περίοδο του Αττίλα ΙΙ, όταν είχε προηγηθεί το


text:
πραξικόπημα κατά του Μακαρίου και η τουρκική εισβολή στην Κύπρο".
 Τέλος οι βουλευτές της μειοψηφίας διατυπώνουν την άποψη ότι θα αποτελούσε πολύτιμη βοήθεια στο έργο της επιτροπής ανάλογο πόρισμα της κυπριακής βουλής, το οποίο αν και ξεκίνησε δεν ολοκληρώθηκε για "λόγους που η Κυπριακή κυβέρνηση και η Βουλή έκριναν ότι επιβαλλόταν να σταματήσει η έρευνα".
 ΕΙΣΑΓΩΓΗ. Στην ενότητα, όπως την συνέταξαν οι βουλευτές της ΝΔ, τότε αξιωματική αντιπολίτευση, που αναφέρεται στην ΙΣΤΟΡΙΑ ΚΑΙ ΑΓΩΝΕΣ ΤΟΥ ΚΥΠΡΙΑΚΟΥ ΛΑΟΥ παρατίθενται εν συντομία οι σημαντικότεροι ιστορικοί σταθμοί της μεγαλονήσου από το 1878 και έπειτα. Υπάρχει μια ανεπαίσθητη αναφορά στην περίοδο της βρετανικής κυριαρχίας, χωρίς όμως να επικεντρώνονται στον αντιστασιακό αγώνα της ΕΟΚΑ και όσα πέρασαν οι Κύπριοι την περίοδο αυτή. Η ενότητα γίνεται πιο αναλυτική από την έναρξη των συνομιλιών μεταξύ Μακαρίου και Χάρτινγκ το 1956 και κλείνει με τα γεγονότα του Αυγούστου του 1958.
 2.Η ΚΥΠΡΟΣ ΑΝΕΞΑΡΤΗΤΟ ΚΑΙ ΚΥΡΙΑΡΧΟ ΚΡΑΤΟΣ: Οι βουλευτές της μείζονος αντιπολίτευσης (ΝΔ) συνεχίζουν να εξιστορούν τα γεγονότα του πολυτάραχου και πλούσιου σε πολιτική και διπλωματική δραστηριότητα του Φεβρουαρίου του 1959 με την συμφωνία της Ζυρίχης - ανεξαρτησία της Κύπρου. Γίνεται εκτενής αναφορά στους θεσμούς που εγκαθιδρύθηκαν κυρίως από το 1960 και μετά την αποδοχή από την Μ. Βρετανία της ανεξαρτησίας της Κύπρου. Τονίζουν τις συμφωνίες που επακολούθησαν της συνθήκης της Ζυρίχης, οι οποίες είναι οι εξής:
 α.η συνθήκη εγκαθιδρύσεως της κυπριακής Δημοκρατίας,
 β.η συνθήκη εγγυήσεως μεταξύ Βρετανίας, Ελλάδος, Τουρκίας αφενός και Κύπρου αφετέρου,
 γ.Το Σύνταγμα της Κυπριακής Δημοκρατίας και
 δ.την συνθήκη συμμαχίας μεταξύ Ελλάδος, Τουρκίας και Κύπρου που προβλέπει την στάθμευση στην Κύπρο ελληνικών και τουρκικών στρατιωτικών τμημάτων, γνωστών ως ΕΛΔΗΚ (950 άνδρες) και ΤΟΥΡΔΗΚ (650 άνδρες).
 Στην συνέχεια οι συντάκτες της μείζονος αντιπολίτευσης (ΝΔ) αναφέρονται σε σημεία τριβής που υπήρχαν μεταξύ Αθηνών και Λευκωσίας από τον Δεκέμβριο του 1963 μέχρι τον Ιούλιο του 1965, παραθέτοντας αποσπάσματα επιστολών μεταξύ Γ. Παπανδρέου και Μακαρίου. Οι βουλευτές της ΝΔ - πάντα προσεκτικοί στις αναφορές τους για την Μ. Βρετανία- αναφέρονται στην πενταμερή συνδιάσκεψη που προκάλεσε η Αγγλία στις 15 Ιανουαρίου του 1964. Επί τροχάδην αναφέρονται στα γεγονότα από το 1964 μέχρι και την 15 Νοεμβρίου 1983, όπου ανακηρύχτηκε το ψευδοκράτος του Ντενκτάς.
 ΚΕΦΑΛΑΙΟ Ι ΔΥΝΑΤΟΤΗΤΕΣ ΑΜΥΝΑΣ ΤΗΣ ΚΥΠΡΟΥ:
 1.ΠΕΡΙΟΔΟΣ ΜΕΧΡΙ ΙΑΝΟΥΑΡΙΟΥ 1968. Α. Τουρκικές Δυνάμεις Εδώ αναφέρονται συνοπτικά και πάλι οι στρατιωτικοί συσχετισμοί από πλευράς τουρκικών δυνάμεων.
 Β.Ελληνικές Δυνάμεις. Στη συγκεκριμένη ενότητα παρουσιάζονται εκτενώς και αναλυτικά οι αντίστοιχες ελληνοκυπριακές στρατιωτικές δυνάμεις στην Κύπρο
 2.ΠΕΡΙΟΔΟΣ ΑΠΟ ΙΑΝΟΥΑΡΙΟ 1968 ΜΕΧΡΙ 20 ΙΟΥΛΙΟΥ 1974 (Ημέρα εισβολής). Στις ενότητες που ακολουθούν Α. Εχθρικές Δυνάμεις, Β. Ελληνικές Δυνάμεις,
 3.ΑΠΟΣΤΟΛΗ ΓΕΕΦ, Σχέδιο "Κ"/ ΑΝ,Σχέδιο "Κ"/Α.Α.) παρουσιάζονται οι στρατιωτικές δυνατότητες από πλευράς ελληνοκυπρίων σε θεσμικό επίπεδο, καθώς και οι εχθρικές (τουρκοκυπριακές, τουρκικές) δυνάμεις μέχρι και τον Ιούνιο του 1974.
 Στην ενότητα(4)ΑΠΟΣΤΟΛΗ ΚΑΙ ΑΝΑΚΛΗΣΗ ΜΕΡΑΡΧΙΑΣ παρατίθενται αξιολογικά οι κρίσεις αξιωματικών του ελληνικού στρατού, καθώς και του Ευ. Αβέρωφ για την ανάκληση της Μεραρχίας. Παρουσιάζονται ακροθιγώς τρία διαφορετικά σενάρια για τους λόγους απόσυρσης, πάντα σύμφωνα με τις μαρτυρίες και καταθέσεις όσων προσήλθαν ενώπιον της εξεταστικής επιτροπής.
 ενότητα (5) για την ΣΥΝΑΝΤΗΣΗ ΚΕΣΣΑΝΗΣ ΚΑΙ ΑΛΕΞΑΝΔΡΟΥΠΟΛΕΩΣ, υπάρχει σαφής απόκλιση από τους


text:
βουλευτές της τότε κυβερνητικής πλειοψηφίας (Κ.Ο. ΠΑΣΟΚ). Τα γεγονότα εν συντομία παρουσιάζονται επίσης με διαφορετική αξιολογική κρίση, αν και οι πηγές (μαρτυρικές καταθέσεις) και οι παραπομπές (σε βιβλία)είναι κοινές
 ΚΕΦΑΛΑΙΟ ΙΙ: ΠΡΑΞΙΚΟΠΗΜΑ ΚΑΤΑ ΜΑΚΑΡΙΟΥ:
 1.ΑΙΤΙΑ ΚΑΙ ΣΚΟΠΟΣ ΤΟΥ ΠΡΑΞΙΚΟΠΗΜΑΤΟΣ. Στο σημείο αυτό ουσιαστικά επαναλαμβάνονται εν συντομία τα όσα έχουν διατυπωθεί και στο πόρισμα των βουλευτών της πλειοψηφίας (Κ.Ο. ΠΑΣΟΚ).
 2. ΙΣΤΟΡΙΚΟ. Η ενότητα αυτή είναι χωρισμένη σε 8 παραγράφους, όπου η κάθε μια παρουσιάζει πλέον αξιολογικές κρίσεις μέσα από τα γεγονότα που προηγήθηκαν και ακολούθησαν του πραξικοπήματος. Επίσης γίνεται εκτενής ονομαστική αναφορά σε αξιωματικούς που είχαν συγκεκριμένους ρόλους. Η ενότητα αυτή κλείνει με την εξής επισήμανση:
 "Απόπειρες δολοφονίας του Αρχιεπισκόπου Μακαρίου έγιναν πολλές με κορυφαία εκείνη του 1970. Το πραξικόπημα της 15ης Ιουλίου 1974 ήταν μεν το πρώτο που εκδηλώθηκε και υλοποιήθηκε, δεν ήταν όμως και το πρώτο που σχεδιάστηκε από την δικτατορία, αφού τον Φεβρουάριο του 1972 ο τότε δικτάτορας Γ. Παπαδόπουλος, με αφορμή την αγορά από τον Μακάριο των τσεχοσλοβακικών όπλων και την άρνησή του να τα παραδώσει στην Εθνοφρουρά, σχεδίασε να τον ανατρέψει με στρατιωτικό πραξικόπημα, την εκτέλεση του οποίου είχε αναθέσει στους προαναφερθέντες, Υποστράτηγο Π. Παπαδάκη, τότε Διοικητή της ΕΛΔΥΚ και τον μετέπειτα Ταξίαρχο Κονδύλη που και αυτός υπηρετούσε στην Κύπρο.
 Το πραξικόπημα αυτό τελικά δεν πραγματοποιήθηκε, γιατί ο Μακάριος το πληροφορήθηκε και έστειλε τον Γλαύκο Κληρίδη να ενημερώσει τον Πόπερ, τότε πρεσβευτή των ΗΠΑ στη Λευκωσία, ότι σε περίπτωση που θα εκδηλωνόταν το πραξικόπημα θα επακολουθούσε αιματοχυσία και παράλληλα να του ζητήσει να επέμβουν οι ΗΠΑ στη χούντα των Αθηνών για τα σχέδιά της. Ο Πόπερ ενημέρωσε τον πρόεδρο Νίξον και αυτός έδωσε εντολή στον Τάσκα, τότε πρεσβευτή των ΗΠΑ στην Αθήνα, να βρει τον Παπαδόπουλο και να τον αποτρέψει από οποιαδήποτε ενέργεια κατά του Μακαρίου.
 Και όπως αναφέρει ο Τάσκα στην κατάθεσή του, σε επιτροπή του Κογκρέσου (σελ. 28 της μεταφράσεως που βρίσκεται στα χέρια της επιτροπής μας), μίλησε με τον Παπαδόπουλο, του εξέθεσε επί μακρόν το θέμα και έτσι αποτράπηκε το πραξικόπημα (βλέπε και κατάθεση ταγματάρχη Γ. Καρούσου, ο οποίος αναφέρει ότι ένας από τους λόγους υπαναχωρήσεως του Παπαδόπουλου, ήταν και η άρνηση του στρατηγού Γρίβα να συνεργήσει και να λάβει μέρος στο πραξικόπημα εκείνο, γεγονός που επιβεβαιώνει και ο Νίκος Κρανιδιώτης στο προαναφερθέν βιβλίο του).
 3.ΔΙΑΦΥΓΗ ΜΑΚΑΡΙΟΥ.Στην ενότητα αυτή αναφέρονται πάλι με διαφορετική αξιολογική κρίση από αυτή των βουλευτών της τότε κυβερνητικής πλειοψηφίας (Κ.Ο. ΠΑΣΟΚ) στην διαφυγή του Μακαρίου, αποδεχόμενοι (οι βουλευτές της μείζονος αντιπολίτευσης-ΝΔ) ουσιαστικά ότι υπήρξε πρόνοια και σχεδιασμός από τους ίδιους τους πραξικοπηματίες για την διαφυγή και διάσωση του Μακαρίου, όπως υπάρχει στην κατάθεση του ανώτερου αξιωματικού Κομπόκη.
 4.ΠΟΙΟΙ ΕΓΝΩΡΙΖΑΝ ΤΗΝ ΑΠΟΦΑΣΗ ΓΙΑ ΠΡΑΞΙΚΟΠΗΜΑ ΚΑΤΑ ΤΟΥ ΜΑΚΑΡΙΟΥ. Και εδώ παρατίθενται τα γνωστά γεγονότα και τα ίδια πρόσωπα που ασκούσαν τότε την πολιτική και στρατιωτική εξουσία στην Ελλάδα. Δηλαδή: οι αρχηγοί του στρατού, του ναυτικού και της αεροπορίας (Γαλατσάνος, Αραπάκης, Παπανικολάου, Μπονάνος και Γκιζίκης), φυσικά ο Δημ. Ιωαννίδης και ο Ανδρουτσόπουλος. Σε ό,τι αφορά στον Ευ. Αβέρωφ, πληροφορήθηκε έγκαιρα από αξιόλογη διπλωματική πηγή για την πρόθεση εκδήλωσης πραξικοπήματος εναντίον του


text:
Μακαρίου.
 5.Ο ΡΟΛΟΣ ΞΕΝΩΝ ΔΥΝΑΜΕΩΝ. Η ενότητα αυτή συμπυκνώνεται από συμπερασματικά στο εξής απόσπασμα: "Από το υλικό που είχε στην διάθεσή της η επιτροπή (καταθέσεις μαρτύρων, πορίσματα αντίστοιχων με την δική μας επιτροπών ξένων Κοινοβουλίων, πρακτικά συζητήσεων Ελλήνων Πολιτικών με ξένους, κ.α.) δεν προκύπτει στοιχείο, από το οποίο να αποδεικνύεται η ενεργώς ανάμειξη ξένης δυνάμεως στη λήψη της αποφάσεως για το πραξικόπημα κατά του Μακαρίου, στην οργάνωση και την εκτέλεσή του.
 Συνάγεται όμως από το προαναφερθέν υλικό ότι την πληροφορία για την επικείμενη "ενέργεια" κατά του Μακαρίου την είχαν - πριν από την εκδήλωσή της - διάφορες υπηρεσίες ξένων Δυνάμεων, οι οποίες ανάλογα με την αξιοπιστία που της έδιναν θα έπρεπε να την διαβίβασαν στις κυβερνήσεις τους. Καμία πάντως από τις χώρες αυτές παρά τη γνώση του επικείμενου πραξικοπήματος, στον οποιονδήποτε βαθμό και αν το γνώριζε, δεν παρενέβη αποφασιστικά - μολονότι αυτό ήταν δυνατόν να γίνει - για να το αποτρέψει.
 Όλες έδειξαν τουλάχιστον ανοχή. Το υλικό που η Επιτροπή μας είχε στη διάθεσή της γι' αυτή την πλευρά του εξεταζόμενου θέματος (πραξικόπημα κατά του Μακαρίου) είναι:".Ακολουθούν με πολύ προσεκτική διατύπωση με βάση πάντα τις καταθέσεις πρωταίτιων και πρωταγωνιστών, αναφορές για τον ρόλο των ΗΠΑ. Για την Μ. Βρετανία τονίζεται ότι "η Βρετανία είχε νόμιμο δικαίωμα, ηθική υποχρέωση και στρατιωτική ικανότητα να επέμβει στην Κύπρο κατά τους μήνες Ιούλιο και Αύγουστο του 1974. Δεν παρενέβη, για λόγους που η κυβέρνηση αρνήθηκε να αποκαλύψει".
 Στην ίδια ενότητα επίσης οι βουλευτές της μείζονος αντιπολίτευσης (ΝΔ) αναφέρουν ότι "είναι αποκαρδιωτικό το γεγονός πως και άλλες χώρες - όμορες ή όχι με την Ελλάδα ή την Κύπρο - παρότι ασφαλώς θα είχαν πληροφορίες για το επικείμενο πραξικόπημα, όχι μόνο δεν ανέλαβαν καμία πρωτοβουλία δια της διπλωματικής οδού για να το αποτρέψουν, αλλά απαθώς ανέχθηκαν αυτό και τις άλλες εξελίξεις που επακολούθησαν (Σοβιετική Ένωση), αλλά ούτε και όταν αυτό εκδηλώθηκε, ούτε και κατά την διάρκειά του έδειξαν την απλή τους αλληλεγγύη προς τον Μακάριο".
 Η ενότητα ολοκληρώνεται με την εξής ενδεικτική φράση: "Αντιθέτως, ορισμένες από αυτές, όπως η Λιβύη, επεδοκίμασαν απολύτως την Τουρκική εισβολή, και υποσχέθηκαν μάλιστα και στρατιωτική βοήθεια προς την Τουρκία".
 6.ΣΥΝΕΠΕΙΕΣ ΤΟΥ ΠΡΑΞΙΚΟΠΗΜΑΤΟΣ. Μια μικρή πολιτική αναφορά από τους βουλευτές της ΝΔ για τις συνέπειες του πραξικοπήματος στην Κύπρο κυρίως.
 ΚΕΦΑΛΑΙΟ ΙΙΙ: ΠΕΡΙΟΔΟ ΑΤΤΙΛΑ Ι:
 1.ΠΛΗΡΟΦΟΡΙΕΣ ΓΙΑ ΤΗΝ ΕΙΣΒΟΛΗ
 2.Η ΕΙΣΒΟΛΗ
 3.ΚΗΡΥΞΗ ΓΕΝΙΚΗΣ ΕΠΙΣΤΡΑΤΕΥΣΕΩΣ ΣΤΗΝ ΕΛΛΑΔΑ ΚΑΙ ΣΤΗΝ ΚΥΠΡΟ.
 7.ΑΝΑΜΕΙΞΗ ΤΖΟΖΕΦ ΣΙΣΚΟ ΑΜΥΝΑ ΚΑΤΑ ΤΗΣ ΕΙΣΒΟΛΗΣ
 1.Μη εφαρμογή του σχεδίου Κ.
 2.Προσδιορισμός ακριβούς χρόνου κατά τον οποίο το Α.Ε.Δ. ή το ΓΕΕΦ διέταξαν πυρ κατά των εισβολέων, καθώς και του χρόνου που άρχισαν να εκτελούνται οι διαταγές αυτές Καθορισμός των αιτίων της καθυστέρησης στην έκδοση ή την εκτέλεση των διαταγών αυτών.
 3. Ανάμιξη των στόλων ή άλλων υπηρεσιών Ξένων Δυνάμεων.
 4.Κατάρριψη μεταγωγικών αεροπλάνων μας. Συνθήκες κατάρριψης τους, ευθύνες γι' αυτή και για τα επακόλουθά της (ανθρώπινες απώλειες, καταστροφές, καύση των αεροπλάνων μας κλπ)
 5.Υπόθεση "αποστολής" και ανακλήσεως υποβρυχίων μας (δυνατότητες των υποβρυχίων μας, χρόνος απόπλου τους, διαταγές, σήματα ανακλήσεώς τους κλπ).
 6.Υπόθεση απόπλου και ανακλήσεως πλοίου που μεταφέρει εθελοντές κλπ.
 7.Υπόθεση ετοιμότητας-απογειώσεως


text:
αεροπλάνων μας αντίθετες ακινησίας τους (σε συνδυασμό α. με τις δυνατότητες των αεροπλάνων μας
 8.ΕΚΕΧΕΙΡΙΑ:ΤΟΥΡΚΙΚΟΣ ΙΣΧΥΡΙΣΜΟΣ ΟΤΙ Η ΕΙΣΒΟΛΗ ΣΤΗΝ ΚΥΠΡΟ ΥΠΗΡΞΕ ΝΟΜΙΜΗ. ΑΝΘΡΩΠΙΝΕΣ ΑΠΩΛΕΙΕΣ ΑΓΝΟΟΥΜΕΝΟΙ. ΠΟΡΕΙΑ ΠΡΟΣ ΤΗΝ ΜΕΤΑΠΟΛΙΤΕΥΣΗ.
 Στις παραπάνω ενότητες και ξεχωριστές υποενότητες, πέρα από την παράθεση γεγονότων και αποσπασματικών μαρτυρικών καταθέσεων, εξακολουθεί η ομάδα των 11 βουλευτών της ΝΔ να είναι πολύ προσεκτική στις διατυπώσεις της στην ανάμειξη του ξένου παράγοντα, κυρίως των αμερικανών.
 Κατά τα άλλα, τα γεγονότα που παρατίθενται και οι μαρτυρικές καταθέσεις είναι περίπου ίδια με διαφορετική ωστόσο αξιολογική παρουσίαση και κρίση από αυτή των βουλευτών της κυβερνητικής πλειοψηφίας (ΠΑΣΟΚ).Αξίζει να τονισθεί στην τελευταία ενότητα με τίτλο:"ΠΟΡΕΙΑ ΠΡΟΣ ΤΗΝ ΜΕΤΑΠΟΛΙΤΕΥΣΗ" παρατίθενται απλώς γεγονότα και πρόσωπα που πρωταγωνίστησαν εκείνες τις κρίσιμες ώρες, χωρίς αξιολογικές κρίσεις για το πρόσωπο του Κων. Καραμανλή, σε αντίθεση με την αντίστοιχη ενότητα που υπογράφει η Κ.Ο. του ΠΑΣΟΚ της τότε κυβερνητικής πλειοψηφίας.
 ΚΕΦΑΛΑΙΟ IV. ΠΕΡΙΟΔΟΣ ΑΤΤΙΛΑ ΙΙ ΕΠΙΤΙΘΕΜΕΝΕΣ ΤΟΥΡΚΙΚΕΣ ΔΥΝΑΜΕΙΣ ΔΥΝΑΜΕΙΣ ΕΛΛΗΝΟΚΥΠΡΙΑΚΕΣ (Ε/Κ) ΔΥΝΑΤΟΤΗΤΕΣ ΕΝΙΣΧΥΣΕΩΣ ΕΞ ΕΛΛΑΔΟΣ.
 Αποσπάσματα από τα πρακτικά της συσκέψεως της 3ης Αυγούστου 1974
 Απόσπασμα από τα πρακτικά της συσκέψεως της 13ης Αυγούστου 1974
 Απόσπασμα από την απόρρητη αναφορά του Στρατηγού Καραγιάννη προς τον Πρωθυπουργό της 30 Αυγούστου 1974.
 Απόσπασμα από την έκθεση για τις διεξαχθείσες στην Κύπρο επιχειρήσεις του Γενικού Επιτελείου Εθνικής φρουράς Φ200/1/35026/31/12/74.
 Από την κατάθεση του πτεράρχου Κουρή
 Από τη κατάθεση του αντιστράτηγου Μπήτου, σελ 121
 Από την κατάθεση του στρατηγού Κρητικού.
 Από την κατάθεση του αντιστράτηγου Πανουργιά.
 Από την κατάθεση του στρατηγού Καραγιάννη
 Από την κατάθεση του αντιπτεράρχου Π. Οικονόμου
 Όλες οι παραπάνω ενότητες του ΚΕΦΑΛΑΙΟΥ IV αναλώνονται στην παράθεση συμβάντων και γεγονότων που ξεκινούν από την επάνοδο του Κ. Καραμανλή. Περιγράφονται οι πολιτικές και διπλωματικές ενέργειες της κυβέρνησης Εθνικής Ενότητας, με τακτές συχνές πολιτικές αξιολογικές κρίσεις. Αναφέρονται επίσης σχεδόν όλες οι στρατιωτικές ενέργειες σε Ελλάδα και Κύπρο.
 Επιγραμματικά αναφέρονται οι επιδέξιοι χειρισμοί που έγιναν για την σταδιακή απομάκρυνση της προηγούμενης στρατιωτικής ηγεσίας, δηλ. των Ιωαννίδη, Μπονάνο, Γαλατσάνου, Αρμπούζη και Ντάβο. Παρατίθενται επίσης αποσπασματικές αναφορές καταθέσεων αξιωματικών - πάντα σε ό,τι αφορά στον ΑΤΤΙΛΑ ΙΙ - με ταυτόχρονη αναφορά στην αριθμητική στρατιωτική δύναμη των ελληνικών και τουρκικών δυνάμεων.
 Παρατίθενται αυτούσιοι διάλογοι μέσα στην εξεταστική επιτροπή μεταξύ μελών της επιτροπής και μαρτύρων. Στην συνέχεια παρατίθενται αλλού εκτενή και αλλού συμπυκνωμένα αποσπάσματα είτε απόρρητων στρατιωτικών αναφορών, είτε μαρτυρικών καταθέσεων ενώπιων της εξεταστικής επιτροπής.
 Οι βουλευτές της τότε μείζονος αντιπολίτευσης (Κ.Ο. ΝΔ) κλείνουν το κεφάλαιο αυτό ως εξής: Και εύλογα τίθεται το ερώτημα: Όταν κάτω από τις ασύγκριτα ευνοϊκότερες σημερινές στρατιωτικές συνθήκες, η Ελλάς αποφεύγει να προβεί σε πράξεις που ενισχύουν με την αμυντική ικανότητα της Κύπρου, συνεπάγονται όμως εθνικούς κινδύνους, είναι δυνατόν να μην αναγνωρίζεται η ορθότητα των χειρισμών της Κυβερνήσεως της Εθνικής Ενότητος, η οποία αντιμετώπιζε το Κυπριακό πρόβλημα κάτω από τις συνθήκες του χάους και της γενικής καταρρεύσεως, που επικρατούσαν τότε και στην Κύπρο και στην Ελλάδα;
 Χειρισμοί, άλλωστε, που εγκρίθηκαν με μεγάλη πλειοψηφία από τον Ελληνικό λαό στις εκλογές του Νοεμβρίου του 1974 και χαρακτηρίστηκαν διεθνώς ως "πολιτικό θαύμα της Ελλάδος".
 ΣΥΜΠΕΡΑΣΜΑ.Από την ανάλυση των γεγονότων της περιόδου εκείνης, όπως προκύπτουν


text:
από τα στοιχεία του φακέλου, εξάγονται τα παρακάτω συμπεράσματα:
 1.Ότι ο Αττίλας ΙΙ, ήταν μοιραία συνέπεια του πραξικοπήματος της χούντας κατά του Μακαρίου, και του Αττίλα Ι, που δημιούργησαν καταστάσεις μη δυνάμενες να ανατραπούν.
 2.Η αθλιότητα και η ανεντιμότητα της Τουρκίας, η οποία εκμεταλλεύτηκε το πραξικόπημα της χούντας, για να διαπράξει το δικό της έγκλημα, παραβιάζοντας νομικούς και ηθικούς κανόνες.
 3.Η μεγάλη υπεροχή των Τουρκικών δυνάμεων, σε συνδυασμό με τα συντριπτικά γεωγραφικά της πλεονεκτήματα με την υφιστάμενη τότε στην Ελλάδα και την Κύπρο χαώδη κατάσταση, καθιστούσαν αδύνατη την αποστολή από την Ελλάδα στρατιωτικών δυνάμεων στην Κύπρο, μεταξύ του Αττίλα Ι και ΙΙ.
 4.Η δημιουργηθείσα με τον Αττίλα Ι σύγχυση στην Κύπρο και στην Ελλάδα, δυσχέραιναν το έργο της Κυβερνήσεως Εθνικής Ενότητας η οποία παρ' όλα αυτά, έπραξε εκείνο που επιβαλλόταν τότε για να αποτρέψει χειρότερες συμφορές και να περισώσει ό,τι ήταν δυνατόν να περισωθεί.
 5.Όσον αφορά στο ρόλο του ΝΑΤΟ, των ΗΠΑ και της Μ. Βρετανίας θα μπορούσε να τους καταλογισθεί βαριά αμέλεια, μέχρι ανοχής. Και αυτό, παρά το συμφέρον που είχαν να αποτρέψουν Ελληνο-Τουρκική σύγκρουση. Ειδικότερα για την Μεγάλη Βρετανία, πρέπει να της καταλογισθεί ευθύνη, γιατί ως εγγυήτρια δύναμη και επειδή διέθετε επί τόπου δυνάμεις, είχε τη δυνατότητα να παρέμβει αποτρεπτικά.
 Γι' αυτό, άλλωστε και η Ελλάς, αποχώρησε τότε από το στρατιωτικό σκέλος του ΝΑΤΟ. Απόφαση που χειροκροτήθηκε από όλο τον πολιτικό κόσμο της χώρας.
 ΚΕΦΑΛΑΙΟ V.ΑΞΙΟΛΟΓΗΣΗ ΑΠΟΔΕΙΞΕΩΝ-ΣΥΜΠΕΡΑΣΜΑΤΑ
 1.ΑΝΑΚΛΗΣΗ ΜΕΡΑΡΧΙΑΣ
 2.ΑΝΑΤΡΟΠΗ-ΠΡΑΞΙΚΟΠΗΜΑ ΚΑΤΑ ΜΑΚΑΡΙΟΥ
 3.ΑΤΤΙΛΑΣ Ι
 4.ΑΤΤΙΛΑΣ ΙΙ
 5.ΞΕΝΕΣ ΔΥΝΑΜΕΙΣ-ΚΥΒΕΡΝΗΣΕΙΣ - ΥΠΗΡΕΣΙΕΣ ΣΤΟ ΣΥΝΟΛΟ ΤΗΣ ΕΡΕΥΝΩΜΕΝΗΣ ΠΕΡΙΟΔΟΥ.
 Α.Πραξικόπημα κατά Μακαρίου
 Β.ΑΤΤΙΛΑΣ Ι
 ΕΠΙΛΟΓΟΣ.Σε αυτό το κεφάλαιο που είναι και το τελευταίο του πορίσματος των βουλευτών της τότε μείζονος αντιπολίτευσης (ΝΔ) φαίνεται η ουσιαστική διαφοροποίηση σε πολιτικό επίπεδο σε ό,τι αφορά στην απόδοση κατ' αρχήν πολιτικών ευθυνών και εν συνεχεία των ποινικών ευθυνών σε πρόσωπα που διαδραμάτισαν ρόλο και ονοματίζονται κατά κόρον αλλού εμφατικά - ανάλογα με το γεγονός και το ρόλο που διαδραμάτισαν σε κάθε συμβάν - και αλλού περιεκτικά και συνοπτικά.
 Όλο το συγκεκριμένο κεφάλαιο αποτελεί την αξιολογική και πολιτική κρίση της τότε μείζονος αντιπολίτευσης (ΝΔ) ως προς τα γεγονότα που προηγήθηκαν και ακολούθησαν από την ανάκληση της Ελληνικής Μεραρχίας τον Δεκέμβριο του 1967 (Ιανουάριος 1968) μέχρι και το τέλος των εχθροπραξιών κατά την διάρκεια του Αττίλα ΙΙ.
 Οι συντάκτες του συγκεκριμένου κειμένου-πορίσματος αναφέρονται σε ποινικές και πολιτικές ευθύνες για συγκεκριμένα πρόσωπα - πάντα με βάση τις μαρτυρικές καταθέσεις και του υλικού που περιήλθε εις προσοχή του συνόλου των μελών της εξεταστικής επιτροπής για τον φάκελο της Κύπρου.
 Ενδεικτικά παραθέτουμε ορισμένα συνοπτικά αποσπάσματα ακριβώς διότι αποτελούν το απόσταγμα της πολιτικής τοποθέτησης για την τραγωδία της Κύπρου της τότε Νέας Δημοκρατίας αφενός και αφετέρου δείχνουν την σαφή πολιτική διαφοροποίηση από την τότε κυβερνητική πλειοψηφία της Κ.Ο. του ΠΑΣΟΚ για το δικό τους αντίστοιχο πόρισμα.
 1.ΑΝΑΚΛΗΣΗ ΜΕΡΑΡΧΙΑΣ ...Γενικώτερα η πράξη ανακλήσεως της Μεραρχίας έβλαψε τα συμφέροντα του Κράτους με την έννοια της αποδυναμώσεως των προσπαθειών για την πραγματοποίηση των εθνικών σκοπών. Αν η πράξη είναι αξιόποινη καθώς και ο ειδικώτερος προσδιορισμός και χαρακτηρισμός της, είναι έργο της Δικαιοσύνης".
 2.ΑΝΑΤΡΟΠΗ-ΠΡΑΞΙΚΟΠΗΜΑ ΚΑΤΑ ΜΑΚΑΡΙΟΥ


text:
"Για την ανατροπή του Μακαρίου και γενικώτερα για το εγχείρημα της δικτατορίας στην Κύπρο αναμφισβήτητα ανακύπτουν ποινικές ευθύνες για εκείνους που το αποφάσισαν, που κατά την γενική ομολογία τους...", "...Δεν προέκυψε κατά τρόπο αναμφισβήτητο ο συγκεκριμένος σκοπός εκείνων που αποφάσισαν την ανατροπή του Μακαρίου και το αποτέλεσμα που επιδίωκαν. Το αποτέλεσμα πάντως ήταν εγκληματικό και οι συνέπειες του για το έθνος τραγικές. Συμπερασματικά: Για το πραξικόπημα στην Κύπρο υπάρχουν ποινικές ευθύνες για τα προαναφερθέντα πρόσωπα και τις προαναφερθείσες πράξεις.
 Ο ειδικώτερος καθορισμός της συμμετοχής του καθενός από αυτούς και σε κάθε πράξη, το πεδίο εφαρμογής ή μη των ελληνικών ποινικών νόμων, ο χαρακτηρισμός των πράξεων της ανατροπής του Μακαρίου, η σκοπούμενη ή μη φυσική του εξόντωση, ο θάνατος ατόμων κατά την εκτέλεση του πραξικοπήματος, οι φθορές ξένης ιδιοκτησίας, οι κλοπές και η σωρεία άλλων πράξεων, όπως η αποσαφήνιση πλήθους νομικών εννοιών, όρων προϋποθέσεων, όπως η ιδιότητα της Κύπρου ως συμμάχου της Ελλάδος Χώρας, η ισχύς των συνθηκών Λονδίνου και Ζυρίχης, η ιδιότητα με την οποία έδρασαν στην Κύπρο οι εκτελέσαντες τις πράξεις, η νομική φύση και θέση της Εθνικής Φρουράς, είναι έργο της Δικαιοσύνης και εκφεύγει από την αρμοδιότητα και το έργο της Εξεταστικής Επιτροπής.
 Τέλος σε σχέση με το πραξικόπημα κατά του Μακαρίου, από το αποδεικτικό υλικό προέκυψε ότι πριν από τις 15 Ιουλίου 1974, πληροφορίες για "κάποια δυναμική-στρατιωτική ενέργεια στην Κύπρο" και "κατά Μακαρίου" είχαν ο Ευάγγελος Αβέρωφ και ο Άγγελος Βλάχος, οι οποίοι και ενημέρωσαν έγκαιρα τον τότε Πρέσβη της Κύπρου στην Ελλάδα, Ν. Κρανιδιώτη, ο οποίος και το επιβεβαιώνει στο βιβλίο του.
 Προέκυψε επίσης από τηλεγραφήματα του Κίσινγκερ τα οποία ο Αμερικανός Πρέσβης στην Αθήνα Τάσκα επέδειξε στον Αβέρωφ μετά την μεταπολίτευση, ότι οι ΗΠΑ είχαν κάποιες πληροφορίες για επικείμενο ή σχεδιαζόμενο εγχείρημα στην Κύπρο, δόθηκε δε εντολή στον πρέσβυ να το αποτρέψει επικοινωνώντας με τον Ιωαννίδη, αλλά σύμφωνα με την κατάθεση Τάσκα στην Επιτροπή Εξωτερικών Υποθέσεων της Γερουσίας, εκείνος (Ιωαννίδης) δεν τον είχε δεχθεί".
 3.ΑΤΤΙΛΑΣ Ι.:"Υπάρχουν ευθύνες για την τότε "Κυβέρνηση" και τον "Πρωθυπουργό" Ανδρουτσόπουλο, τον δικτάτορα ταξίαρχο Ιωαννίδη και τον τότε "πρόεδρο της Δημοκρατίας" Φ. Γκιζίκη...", "....Υπάρχουν ευθύνες για τον Αρχηγό Ενόπλων Δυνάμεων Γρηγόριο Μπονάνο...", "...Υπάρχουν επίσης ευθύνες για τους Διοικητές της Μοίρας Καταδρομών που αρνήθηκαν να επιβιβασθούν στα αεροσκάφη της Ολυμπιακής Αεροπορίας και να μεταβούν για ενίσχυση των μαχόμενων τμημάτων στην Κύπρο...", "...Για τον ΑΕΔ υπάρχουν, επίσης, ευθύνες γιατί με διαταγή του ανακάλεσε τα υποβρύχια και τα αεροσκάφη που προέβλεπε το σχέδιο Κ...".
 4.ΑΤΤΙΛΑΣ ΙΙ.:.....Η κυβέρνηση εκείνη έδρασε, κινήθηκε, έλαβε αποφάσεις, έκανε χειρισμούς μέσα και κάτω από συνθήκες πλήρους δημοκρατικού και δημοσίου ελέγχου σε συνθήκες αποκατεστημένης δημοκρατίας και ελευθεροτυπίας. Εν όψει των ανωτέρω γεγονότων δεν υπήρχε καν ανάγκη για οποιαδήποτε έρευνα από την Εξεταστική Επιτροπή της αντίστοιχης χρονικής περιόδου. Εξάλλου, η έρευνα που έγινε δεν αποκάλυψε τίποτε νέο, πέρα από τα ήδη και τότε γνωστά", "...Μέσα από το αποδεικτικό υλικό που συγκέντρωσε η Επιτροπή για την περίοδο εκείνη δεν προκύπτει για κανέναν οποιασδήποτε μορφής ευθύνη...
 "Ως προς τον τότε υπουργό Εθνικής Αμύνης Ευάγγελο Αβέρωφ, από κανένα στοιχείο δεν προκύπτει ότι υπέχει ίδιες πολιτικές


text:
ευθύνες για τα θέματα που χειρίσθηκε μέσα στα όρια της αρμοδιότητάς του. Η εκτίμηση του κ. Αβέρωφ ως Υπουργού Αμύνης ότι είναι μάταιη, επικίνδυνη και αναποτελεσματική οποιαδήποτε στρατιωτική ενέργεια ή βοήθεια στην Κύπρο, κατά την περίοδο εκείνη, δεν είναι δυνατόν παρά μόνον από κακή ή κακόβουλη εκτίμηση, να θεωρηθεί ως πράξη περιέχουσα ή αιτιολογούσα πολιτική ευθύνη.
 Τέλος, ως προς τον στρατηγό Ευθύμιο Καραγιάννη, Αρχηγό ΓΕΕΦ από τις 6 Αυγούστου 1974 έως τον ΑΤΤΙΛΑ ΙΙ, με απόλυτη βεβαιότητα και σαφήνεια εξάγεται ότι έπραξε στο ακέραιο και με επιτυχία το στρατιωτικό του καθήκον και η απόδοση σ' αυτόν οποιασδήποτε μορφής ευθύνη και μάλιστα ποινικής, αξιολογείται και εκτιμάται ως αβάσιμη, στερημένη και της ελάχιστης αποδεικτικής βάσης.
 5.ΞΕΝΕΣ ΔΥΝΑΜΕΙΣ - ΚΥΒΕΡΝΗΣΕΙΣ-ΥΠΗΡΕΣΙΕΣ ΣΤΟ ΣΥΝΟΛΟ ΤΗΣ ΕΡΕΥΝΩΜΕΝΗΣ ΠΕΡΙΟΔΟΥ:Α. Πραξικόπημα κατά Μακαρίου. "Ευρίσκει έρεισμα στο αποδεικτικό υλικό ότι ο Ιωαννίδης είχε επαφές με τις μυστικές υπηρεσίες των ΗΠΑ. Πιθανολογείται, αλλά δεν αποδεικνύεται ότι οι μυστικές υπηρεσίες είχαν πληροφορίες για την σχεδιαζόμενη ενέργεια του Ιωαννίδη στην Κύπρο κατά του Μακαρίου..."
 Β.ΑΤΤΙΛΑΣ Ι, "καμιά ανάμειξη ή συμμετοχή ξένης δύναμης κατά την τουρκική εισβολή στην Κύπρο δεν αποδεικνύεται. Και ως ανάμειξη ή συμμετοχή νοείται είτε η ενισχυτική, είτε η αποτρεπτική της τουρκικής αποβάσεως. Βεβαιωμένη είναι και προκύπτει από μαρτυρικές καταθέσεις και έγγραφα η παρουσία κοντά στην Κύπρο κατά τον χρόνο της αποβάσεως δυνάμεων του 6ου αμερικανικού Στόλου, του Βρετανικού και του Σοβιετικού"..."Όλ' αυτά όμως είναι έξω και πέρα από τον χώρο των "αποδεδειγμένων πραγματικών περιστατικών" και έξω από την κατά λογική ή νομική κρίση αξιολόγησή τους.
 Εφόσον και όπου λείπουν οι αποδείξεις - και στο σημείο αυτό πράγματι λείπουν- ανοίγεται ευρύς χώρος και εκτεταμένο πεδίο ερμηνειών, εκδοχών, πιθανολογήσεων, υποκειμενικών κρίσεων, επικυρώσεως κυκλοφορούντων μύθων και ποικίλων χρήσεων των ερμηνευομένων αλλά αναπόδεικτων γεγονότων"..."Στην περίπτωση της Κυβερνήσεως των ΗΠΑ αν το αναμφισβήτητο ̈μπορούσαν" συνέπιπτε με το αμφισβητούμενο "ώφειλαν", ασφαλώς θα ήταν δυνατό να αποτραπεί η τουρκική εισβολή, όπως είχε συμβεί και στο παρελθόν, όταν μια τέτοια παρέμβαση των ΗΠΑ είχε αποτρεπτικό αποτέλεσμα.
 Διαφορετική είναι η θέση και ο ρόλος της Κυβέρνησης της Μεγάλης Βρετανίας, της οποίας η υποχρέωση να παρέμβει αποτρεπτικά απέρρεε από τη συμβατική της ιδιότητα ως εγγυήτριας. Ο ρόλος του απαθούς και αδρανούς θεατή και παρατηρητή της τουρκικής εισβολής που επέλεξε η τότε κυβέρνηση της Μεγ. Βρετανίας υπολείπεται ασφαλώς και σαφώς των υποχρεώσεών της ως δυνάμεως και κυβερνήσεως που εγγυήθηκε την ανεξαρτησία, την εδαφική ακεραιότητα και το ενιαίο της Κυπριακής Δημοκρατίας και κυριαρχίας"...
 "Αλλά και το ΝΑΤΟ, με βάση τους σκοπούς που έχει, το ρόλο που του ανατέθηκε από την πράξη ιδρύσεώς του και τις αρχές που διέπουν τη δράση του, είχε την υποχρέωση να επέμβει αποτρεπτικά, δυναμικά και δραστικά. Και το γεγονός ότι αδράνησε ήταν ο κύριος λόγος και η αιτία της αποφάσεως της Κυβερνήσεως Εθνικής Ενότητος ν' αποσύρει την Ελλάδα από το στρατιωτικό του σκέλος, πράξη και απόφαση που βρισκόταν σε πλήρη αρμονία με το κοινό αίσθημα των Ελλήνων".
 ΕΠΙΛΟΓΟΣ. Περιέχει το πόρισμα αυτό ολόκληρη την αλήθεια; Ασφαλώς όχι. Αξιοί όμως να θεωρηθεί ως συνειδητή συμβολή στην αναζήτησή της. Και η περιεχόμενη στο πόρισμα αλήθεια είναι εκείνη που προκύπτει


text:
από το αποδεικτικό υλικό που συνέλεξε η επιτροπή, όπως αξιολογήθηκε και εκτιμήθηκε από εμάς. Η αλήθεια του Φακέλου της Κύπρου είναι η αλήθεια των στοιχείων του Φακέλου της Κύπρου. Υπάρχουν και μένουν ασφαλώς πτυχές και πλευρές του όλου ζητήματος που δεν ερευνήθηκαν όχι από πρόθεση ή σκοπιμότητα αλλά από αντικειμενική αδυναμία.
 Το Κυπριακό είναι ένα ζήτημα με μεγάλη ιστορία, με πολλές πλευρές, με πολλές προεκτάσεις, ένα ζήτημα που πέρασε από πολλές φάσεις και θα περάσει στο μέλλον και από άλλες, η τελευταία των οποίων θα είναι εκείνη που θα αποτυπώνει και θα εκφράζει την θέληση του κυπριακού λαού.Πέρα όμως από την αλήθεια των αποδείξεων, των πραγματικών περιστατικών, των αιτίων και υπαιτίων, των ποικίλων εκδοχών και κρίσεων, υπάρχουν και μερικές άλλες αλήθειες που προκύπτουν από τον Φάκελο της Κύπρου.
 Η πρώτη είναι η ανάγκη της εθνικής ομοψυχίας, η δεύτερη η πίστη στο δημοκρατικό πολίτευμα και στην λαϊκή κυριαρχία και η τρίτη διαχρονική αλήθεια είναι ότι καμιά ξένη δύναμη δεν πρόκειται να προασπίσει τα εθνικά μας συμφέροντα περισσότερο από εμάς τους ίδιους".
 ΠΑΡΑΡΤΗΜΑ Δ ́.ΣΕΛ 1-22 του πορίσματος της Εξεταστικής Επιτροπής για τον ΦΑΚΕΛΟ ΤΗΣ ΚΥΠΡΟΥ (περιλαμβάνει το αλφαβητικό ευρετήριο των μαρτύρων που εξετάστηκαν από την Εξεταστική Επιτροπή με σημείωση της ημερομηνίας που δόθηκαν οι καταθέσεις τους και τους αριθμούς των σελίδων που καταλαμβάνει η κατάθεση στα πρακτικά).
 ΚΑΤΑΣΤΑΣΗ: Των προσώπων που κλήθηκαν και εξετάστηκαν στην Ολομέλεια της Εξεταστικής Επιτροπής για το "φάκελο της Κύπρου (με αλφαβητική σειρά των επωνύμων τους)-(τηρήθηκαν στενογραφημένα πρακτικά).
 ΚΑΤΑΣΤΑΣΗ. Των προσώπων που κλήθηκαν και εξετάστηκαν στο επταμελές Τμήμα της Εξεταστικής Επιτροπής για το "φάκελο της Κύπρου (με αλφαβητική σειρά των επωνύμων τους)
 ΚΕΦΑΛΑΙΟ Α.'Διαδικαστικά-Εισαγωγικά: ΚΕΦΑΛΑΙΟ Β'. ΓΕΝΙΚΑ: Μικρή ιστορική αναδρομή (γεωγραφική θέση της Κύπρου και έκτασή της, περιπέτειές της, πώλησή της κατά το 1878 από τους Τούρκους κατακτητές στην Αγγλία-Αγγλική Αποικία-Δημοψήφισμα-πληθυσμιακή σύνθεση-Αγώνας Εθναρχίας κλπ).
 α) ΕΝΝΟΜΗ ΤΑΞΗ ΤΗΣ ΚΥΠΡΙΑΚΗΣ ΔΗΜΟΚΡΑΤΙΑΣ ΚΑΙ ΝΟΜΙΜΟΙ ΕΚΦΡΑΣΤΕΣ ΤΗΣ (Ανεξαρτησία της Κύπρου, αναγνώρισή της ως κυρίαρχου κράτους-μέλους του ΟΗΕ, Πολιτειακά της όργανα κτλ).
 β)ΕΝΝΟΜΗ ΤΑΞΗ ΣΤΗΝ ΕΛΛΑΔΑ
 ΚΕΦΑΛΑΙΟ Δ' ΔΥΝΑΤΟΤΗΤΕΣ ΑΜΥΝΑΣ ΤΗΣ ΚΥΠΡΟΥ
 Ι.ΠΕΡΙΟΔΟΣ ΜΕΧΡΙ ΤΟΝ ΙΑΝΟΥΑΡΙΟ 1968
 ΙΙ.ΕΓΚΑΤΑΣΤΑΣΗ ΚΑΙ ΑΝΑΚΛΗΣΗ ΤΗΣ ΕΛΛΗΝΙΚΗΣ ΜΕΡΑΡΧΙΑΣ ΑΠΟ ΤΗΝ ΚΥΠΡΟ.
 ΙΙΙ.ΠΕΡΙΟΔΟΣ ΑΠΌ ΙΑΝΟΥΑΡΙΟ 1968 ΜΕΧΡΙ 20 ΙΟΥΛΙΟΥ 1974 (Ημέρα εισβολής).
 IV.ΣΥΝΑΝΤΗΣΗ ΚΕΣΣΑΝΗΣ ΚΑΙ ΑΛΕΞΑΝΔΡΟΥΠΟΛΕΩΣ
 1. Σχέδια βίαιης ανατροπής του Μακαρίου (απόπειρες δολοφονίας, κλπ)
 2. Σχέσεις Μακαρίου-Εθνοφρουράς και Μακαρίου-Ε.Ο.Κ.Α. Β'
 Κλοπές όπλων από αποθήκες οπλισμού της Εθνοφρουράς-Δράστες και προορισμός κλοπιμαίων όπλων- Ένταση σχέσεων Μακαρίου-Ε.Ο.Κ.Α. Β'.
 Ι.ΕΝΤΑΣΗ ΕΛΛΗΝΟΤΟΥΡΚΙΚΩΝ ΣΧΕΣΕΩΝ
 ΙΙ. Πληροφορίες ως προς τη στάση της Τουρκίας κατά το προ της 15.7.74 εξάμηνο.
 ΙΙΙ.Η ΑΠΟ 2/7/74 ΕΠΙΣΤΟΛΗ του Προέδρου Αρχιεπισκόπου ΜΑΚΑΡΙΟΥ και αξιολόγηση του περιεχομένου της κ.λ.π.
 ΚΕΦΑΛΑΙΟ Ζ' ΠΡΑΞΙΚΟΠΗΜΑ
 1)ΓΕΝΙΚΕΣ ΠΑΡΑΗΤΡΗΣΕΙΣ
 2)ΑΠΟΦΑΣΗ ΓΙΑ ΤΟ ΠΡΑΞΙΚΟΠΗΜΑ
 3)ΧΡΟΝΟΣ λήψης της απόφασης των "τεσσάρων" για το πραξικόπημα
 4)Διαδικασία εκτέλεσης της απόφασης των τεσσάρων για το πραξικόπημα.
 5)ΠΡΟΣΠΑΘΕΙΕΣ ΠΑΡΑΠΛΑΝΗΣΗΣ
 6)ΕΚΔΗΛΩΣΗ ΤΟΥ ΠΡΑΞΙΚΟΠΗΜΑΤΟΣ
 7)ΠΟΙΟΙ ΓΝΩΡΙΖΑΝ ΤΗΝ ΑΠΟΦΑΣΗ ΓΙΑ ΤΟ ΠΡΑΞΙΚΟΠΗΜΑ ΚΑΙ ΤΙ ΕΚΑΝΑΝ ΓΙΑ ΝΑ ΑΠΟΤΡΑΠΕΙ.
 8)ΣΥΜΜΕΤΟΧΗ ΞΕΝΩΝ ΔΥΝΑΜΕΩΝ ΣΤΗΝ ΑΠΟΦΑΣΗ ΓΙΑ ΠΡΑΞΙΚΟΠΗΜΑ ΚΑΙ ΣΤΗΝ ΥΛΟΠΟΙΗΣΗ ΤΗΣ.
 9)ΑΙΤΙΑ ΚΑΙ ΣΚΟΠΟΣ ΤΟΥ ΠΡΑΞΙΚΟΠΗΜΑΤΟΣ
 10)ΔΙΑΦΥΓΗ ΜΑΚΑΡΙΟΥ
 11)Ειδικότερος προσδιορισμός (χαρακτηρισμός) του πραξικοπήματος ως αδικοπραγίας, καθώς και των μερικοτέρων αδικοπραγιών που διεπράχθηκαν στα πλαίσια του


text:
πραξικοπήματος από 15 μέχρι 19.7.74.
 12) ΙΣΧΥΡΙΣΜΟΙ ΕΚΤΕΛΕΣΤΩΝ ΤΟΥ ΠΡΑΞΙΚΟΠΗΜΑΤΟΣ
 ΚΕΦΑΛΑΙΟ Η' ΤΟΥΡΚΙΚΗ ΕΙΣΒΟΛΗ-ΑΤΤΙΛΑΣ Ι
 Α.ΕΚΤΙΜΗΣΗ και αξιολόγηση των ΠΛΗΡΟΦΟΡΙΩΝ ως προς τη στάση της Τουρκίας κατά το προ του πραξικοπήματος της 15.7.74 εξάμηνο. Β. Αξιολόγηση πληροφοριών περί κινδύνου από βορρά κ.τ.λ.
 Γ. ΠΡΟΣΔΙΟΡΙΣΜΟΣ ΑΚΡΙΒΟΥΣ ΩΡΑΣ:
 α.Εκκίνησης των πλοίων του τουρκικού στόλου από τα Τουρκικά λιμάνια ή ακτές.
 β.Αναγνωριστικών πτήσεων Τουρκικών ή άλλων φιλικών προς τους Τούρκους, αεροπλάνων.
 γ.Έναρξη απόβασης (αποβίβασης) των Τούρκων στο Πέντε Μίλι της περιοχής Κυρήνειας.
 δ.Ρίψης αλεξιπτωτιστών.
 Δ.ΤΟΥΡΚΙΚΕΣ ΔΥΝΑΜΕΙΣ (στρατιωτικές, ναυτικές, χερσαίες κ.λ.π.)
 Ε.ΕΛΛΗΝΙΚΕΣ ΚΑΙ ΕΛΛΗΝΟΚΥΠΡΙΑΚΕΣ. Δυνάμεις στην Κύπρο τον Ιούλιο του 1974.
 ΣΤ.ΣΤΡΑΤΙΩΤΙΚΗ ΚΑΤΑΣΤΑΣΗ ΤΟ ΠΡΩΙ ΤΗΣ 20 ΙΟΥΛΙΟΥ 1974
 Ζ.ΑΜΥΝΑ ΚΑΤΑ ΤΗΣ ΕΙΣΒΟΛΗΣ
 1.Το Σχέδιο Κ εφαρμόστηκε;
 2.Προσδιορισμός ακριβούς χρόνου κατά τον οποίο το ΑΕΔ ή το ΓΕΕΦ διέταξαν πυρ κατά των εισβολέων, καθώς και του χρόνου που άρχισαν να εκτελούνται οι διαταγές αυτές.
 3.Καθορισμός των αιτίων της καθυστέρησης στην έκδοση ή στην εκτέλεση των διαταγών αυτών.
 4.Ανάμειξη των Στόλων ή άλλων Υπηρεσιών Ξένων Δυνάμεων
 5.Κατάρριψη μεταγωγικών αεροπλάνων μας. Συνθήκες κατάρριψής τους, ευθύνες, γι' αυτήν και για τα επακόλουθά της (ανθρώπινες απώλειες, καταστροφές, καύση αεροπλάνων κλπ).
 6.Υπόθεση "αποστολής" και ανάκλησης υποβρυχίων μας (δυνατότητες των υποβρυχίων μας, χρόνος απόπλου των, διαταγές, σήματα ανάκλησή τους κλπ).
 7.Υπόθεση απόπλου και ανάκλησης πλοίου που μετέφερε εθελοντές κλπ.
 8.Υπόθεση διαταγών ετοιμότητας-απογείωσης αεροπλάνων μας και αντίθετες ακινησίας των (σε συνδυασμό).
 α.με τις δυνατότητες των αεροπλάνων μας Φ-84Φ και Φάντομ (Φ-4) και
 β.με αποστολές που προβλέπονταν για τα αεροπλάνα μας από τα αμυντικά σχέδια της Κύπρου (σχέδιο Κ κλπ).
 Η.ΕΠΙΣΤΡΑΤΕΥΣΗ ΣΤΗΝ ΚΥΠΡΟ. Θ.ΕΥΘΥΝΕΣ ΓΙΑ ΑΤΤΙΛΑ Ι
 ΚΕΦΑΛΑΙΟ Θ'. ΓΕΝΙΚΗ ΕΠΙΣΤΡΑΤΕΥΣΗ ΣΤΗΝ ΕΛΛΑΔΑ-ΕΚΕΧΕΙΡΙΑ
 1. ΓΕΝΙΚΗ ΕΠΙΣΤΡΑΤΕΥΣΗ
 2. ΣΙΣΚΟ-ΕΚΕΧΕΙΡΙΑ
 ΚΕΦΑΛΑΙΟ Ι. ΜΕΤΑΠΟΛΙΤΕΥΣΗ
 ΑΤΤΙΛΑΣ ΙΙ: ΕΙΣΑΓΩΓΗ
 2. ΡΟΛΟΣ ΤΩΝ ΗΠΑ-ΑΓΓΛΙΑΣ-ΝΑΤΟ στον ΑΤΤΙΛΑ ΙΙ
 2.1 ΗΠΑ
 Προσωπικό σημείωμα του κ. Καραμανλή
 2.2. ΑΓΓΛΙΑ
 2.3 ΝΑΤΟ
 3.Ο ΡΟΛΟΣ ΗΠΑ-ΑΓΓΛΙΑΣ στην εξέλιξη των γεγονότων ΙΟΥΛΙΟΥ-ΑΥΓΟΥΣΤΟΥ 1974
 ΙΙ.Κρίσιμη χρονική περίοδος μεταξύ ΑΤΤΙΛΑ Ι και ΙΙ
 1. ΣΤΡΑΤΙΩΤΙΚΗ ΚΑΤΑΣΤΑΣΗ (ΣΤΡΑΤΕΥΜΑΤΑ ΣΤΗΝ ΚΥΠΡΟ). ΠΕΡΙΟΔΟΣ ΑΠΟ ΚΑΤΑΠΑΥΣΗ ΤΟΥ ΠΥΡΟΣ (22 ΙΟΥΛ.) ΜΕΧΡΙ 13 ΑΥΓ.74.Εχθρικές Ενέργειες - Ελληνικές Ενέργειες
 2.ΠΟΛΙΤΙΚΗ ΚΑΤΑΣΤΑΣΗ ΣΤΗΝ ΕΛΛΑΔΑ (Μεταπολίτευση-Διάσκεψη ΓΕΝΕΥΗΣ - Διπλωματική δραστηριότητα - Στρατιωτικές Συσκέψεις -Αποφάσεις) 2.1. Τις πρώτες πρωινές ώρες της 24.7.74 έχουμε την έλευση του Κ. Καραμανλή από το Παρίσι και τον σχηματισμό της ονομαζόμενης Κυβέρνησης Εθνικής Ενότητας, η οποία ορκίσθηκε αμέσως ενώπιον του "προέδρου" Φαίδωνα Γκιζίκη. 2.2.Διπλωματική Δραστηριότητα της Ελληνικής Κυβέρνησης.2.3.Ενέργειες της Κυβέρνησης στο Εσωτερικό της Χώρας (χειρισμός σε στρατιωτικό επίπεδο).
 ΣΥΝΟΠΤΙΚΟΝ ΠΡΑΚΤΙΚΟΝ ΣΥΣΚΕΨΕΩΣ ΥΕΘΑ ΚΑΙ ΑΡΧΗΓΩΝ Ε. ΔΥΝΑΜΕΩΝ."Μνημόνιον Της Κρίσεως αυγής 14ης Αυγούστου 1974.
 5.ΣΗΜΑΝΤΙΚΑ ΕΡΩΤΗΜΑΤΑ
 6.Χειρισμοί και αποφάσεις του Πρωθυπουργού κ. Κ. Καραμανλή στην κρίσιμη περίoδο.
 7.Εισηγήσεις-Ενέργειες και αποφάσεις του Υπουργού Άμυνας κ. Ε. Αβέρωφ.
 ΙΙΙ Ειδικότερα Σημαντικά Θέματα. ΔΙΟΙΚΗΤΙΚΗ ΜΕΡΙΜΝΑ
 2.Η περίπτωση της αποστολής μικρών (ειδικών) μονάδων στην Κύπρο.
 3.Άμυνα δυνάμεων ΓΕΕΦ στην Κύπρο.
 4 ΑΜΜΟΧΩΣΤΟΣ
 5.Αποστολή ενισχύσεων στην Κύπρο στο διάστημα από 22 Ιουλίου (εκεχειρία) μέχρι 14 Αυγούστου.
 6.Αντικατάσταση της ηγεσίας των Ενόπλων Δυνάμεων.
 IV.1. Στρατιωτικές επιχειρήσεις-Αποτελέσματα-Ευθύνες.
 2. Ευθύνες Στρατιωτικής και Πολιτικής Ηγεσίας του Υπουργείου Εθνικής Άμυνας.
 3. Ενέργειες και χειρισμοί των κ.κ. Μακαρίου και Κ. Καραμανλή.
 ΚΕΦΑΛΑΙΟ ΙΒ. ΨΗΦΙΣΜΑΤΑ ΤΟΥ ΣΥΜΒΟΥΛΙΟΥ ΑΣΦΑΛΕΙΑΣ ΤΗΣ 20ης ΙΟΥΝΙΟΥ 1974.
 ΑΠΟΦΑΣΗ 354


text:
(1974) ΠΟΥ ΥΙΟΘΕΤΗΘΗΚΕ ΑΠΟ ΤΟ ΣΥΜΒΟΥΛΙΟ ΑΣΦΑΛΕΙΑΣ ΣΤΗΝ 1783 ΣΥΝΟΔΟ ΤΟΥ ΣΤΙΣ 23 ΙΟΥΛΙΟΥ 1974
 ΑΠΟΦΑΣΗ 355 (1974) ΠΟΥ ΥΙΟΘΕΤΗΘΗΚΕ ΑΠΟ ΤΟ ΣΥΜΒΟΥΛΙΟ ΑΣΦΑΛΕΙΑΣ ΣΤΗΝ 1879 ΣΥΝΟΔΟ ΤΟΥ ΣΤΙΣ 1 ΑΥΓΟΥΣΤΟΥ 1974
 ΑΠΟΦΑΣΗ 357 (1974) ΠΟΥ ΥΙΟΘΕΤΗΘΗΚΕ ΑΠΟ ΤΟ ΣΥΜΒΟΥΛΙΟ ΑΣΦΑΛΕΙΑΣ ΣΤΗΝ 1792 ΣΥΝΟΔΟ ΤΟΥ ΣΤΙΣ 14 ΑΥΓΟΥΣΤΟΥ 1974
 ΑΠΟΦΑΣΗ 358 (1974) ΠΟΥ ΥΙΟΘΕΤΗΘΗΚΕ ΑΠΟ ΤΟ ΣΥΜΒΟΥΛΙΟ ΑΣΦΑΛΕΙΑΣ ΣΤΗΝ 1793 ΣΥΝΟΔΟ ΤΟΥ ΣΤΙΣ 15 ΑΥΓΟΥΣΤΟΥ 1974
 ΑΠΟΦΑΣΗ 359 (1974) ΠΟΥ ΥΙΟΘΕΤΗΘΗΚΕ ΑΠΟ ΤΟ ΣΥΜΒΟΥΛΙΟ ΑΣΦΑΛΕΙΑΣ ΣΤΗΝ 1793 ΣΥΝΟΔΟ ΤΟΥ ΣΤΙΣ 15 ΑΥΓΟΥΣΤΟΥ 1974
 ΑΠΟΦΑΣΗ 360 (1974) ΠΟΥ ΥΙΟΘΕΤΗΘΗΚΕ ΑΠΟ ΤΟ ΣΥΜΒΟΥΛΙΟ ΑΣΦΑΛΕΙΑΣ ΣΤΗΝ 1794 ΣΥΝΟΔΟ ΤΟΥ ΣΤΙΣ 16 ΑΥΓΟΥΣΤΟΥ 1974
 ΑΠΟΦΑΣΗ 361 (1974) ΠΟΥ ΥΙΟΘΕΤΗΘΗΚΕ ΑΠΟ ΤΟ ΣΥΜΒΟΥΛΙΟ ΑΣΦΑΛΕΙΑΣ ΣΤΗΝ 1795 ΣΥΝΟΔΟ ΤΟΥ ΣΤΙΣ 30 ΑΥΓΟΥΣΤΟΥ 1974
 ΚΕΦΑΛΑΙΟ ΙΓ'. ΟΙ ΕΥΘΥΝΕΣ ΤΗΣ ΤΟΥΡΚΙΑΣ
 ΕΠΙΛΟΓΟΣ: ΚΕΦΑΛΑΙΟ ΙΕ'. ΜΕΙΟΨΗΦΙΕΣ
 Ι.ΠΡΟΤΑΣΗ Νικολάου Στ. Ψαρουδάκη, Βουλευτού Επικρατείας
 ΙΙ.Απόψεις κ. Αν. Παπαληγούρα που αναπτύχθηκαν προφορικά κατά τη συζήτηση της 30/10/1988.
 ΙΙΙ.ΓΝΩΜΗ ΤΟΥ κ. ΑΝ. ΠΑΠΑΛΗΓΟΥΡΑ ΓΙΑ ΤΟ ΚΕΦΑΛΑΙΟ ΙΑ (ΓΕΝΙΚΑ)
 ΠΟΡΙΣΜΑ ΓΙΑ ΤΗΝ ΠΕΡΙΟΔΟ ΑΤΤΙΛΑ ΙΙ.
 α.Απόσπασμα από την σύσκεψη της 3ης Αυγούστου 1974
 β.Απόσπασμα από τα Πρακτικά της Σύσκεψης της 13 Αυγούστου 1974
 γ.Απόσπασμα από τα Πρακτικά της Σύσκεψης της 14ης Αυγούστου 1974
 IV.ΓΝΩΜΗ ΤΟΥ ΒΟΥΛΕΥΤΗ KKE ΚΩΣΤΑ ΚΑΠΠΟΥ ΓΙΑ ΤΟ ΠΟΡΙΣΜΑ ΤΟΥ ΦΑΚΕΛΟΥ ΤΗΣ ΚΥΠΡΟΥ. ΑΠΟΤΕΛΕΣΜΑΤΑ ΨΗΦΟΦΟΡΙΑΣ:
 ΠΑΡΑΡΤΗΜΑ Α ́ OFFICIAL–ΕΠΙΣΗΜΑ ΚΕΙΜΕΝΑ :Έγγραφο Αβέρωφ προς Καραμανλή. Περί 15ης Ιουλίου 1974
 ΠΑΡΑΡΤΗΜΑ Β ́ OFFICIAL ΕΠΙΣΗΜΑ ΚΕΙΜΕΝΑ ΣΥΜΦΩΝΙΩΝ
 {Περιλαμβάνει σε μεταφράσεις τα κείμενα:
 1)Της συνθήκης εγγυήσεως υπέρ της Κύπρου που συνάφθηκε μεταξύ Κυβερνήσεως της Δημοκρατίας της Κύπρου από την μια μεριά και των Κυβερνήσεων Ελλάδος, Τουρκίας και Μεγ. Βρετανίας από την άλλη, και
 2)Της συνθήκης συμμαχίας μεταξύ Κύπρου, Ελλάδος και Τουρκίας}.
 ΠΑΡΑΡΤΗΜΑ Γ ́:(Περιλαμβάνει τις γνώμες 11 βουλευτών-Μελών της εξεταστικής Επιτροπής που έπαψαν με δήλωσή τους έγγραφη και προφορική, να μετέχουν των εργασιών της Εξεταστικής Επιτροπής από 1.6.1988).
 ΠΡΟΟΙΜΙΟ: Έκταση της εξεταζόμενης-ερευνωμένης περιόδου
 Φύση και εξουσίες της Εξεταστικής Επιτροπής
 1. ΙΣΤΟΡΙΑ ΚΑΙ ΑΓΩΝΕΣ ΤΟΥ ΚΥΠΡΙΑΚΟΥ ΛΑΟΥ
 2. Η ΚΥΠΡΟΣ ΑΝΕΞΑΡΤΗΤΟ ΚΑΙ ΚΥΡΙΑΡΧΟ ΚΡΑΤΟΣ
 ΚΕΦΑΛΑΙΟ Ι. ΔΥΝΑΤΟΤΗΤΕΣ ΑΜΥΝΑΣ ΤΗΣ ΚΥΠΡΟΥ
 1. ΠΕΡΙΟΔΟΣ ΜΕΧΡΙ ΙΑΝΟΥΑΡΙΟΥ 1968
 Α. Τουρκικές Δυνάμεις
 Β. Ελληνικές Δυνάμεις
 2.ΠΕΡΙΟΔΟΣ ΑΠΟ ΙΑΝΟΥΑΡΙΟ 1968 ΜΕΧΡΙ 20 ΙΟΥΛΙΟΥ 1974 (Ημέρα εισβολής).
 Α. Εχθρικές Δυνάμεις
 3.ΑΠΟΣΤΟΛΗ ΓΕΕΦ
 Σχέδιο "Κ" / ΑΝ
 Σχέδιο "Κ"/Α.Α.
 4. ΑΠΟΣΤΟΛΗ ΚΑΙ ΑΝΑΚΛΗΣΗ ΜΕΡΑΡΧΙΑΣ
 5. ΣΥΝΑΝΤΗΣΗ ΚΕΣΣΑΝΗΣ ΚΑΙ ΑΛΕΞΑΝΔΡΟΥΠΟΛΕΩΣ
 ΚΕΦΑΛΑΙΟ ΙΙ. ΠΡΑΞΙΚΟΠΗΜΑ ΚΑΤΑ ΜΑΚΑΡΙΟΥ
 1. ΑΙΤΙΑ ΚΑΙ ΣΚΟΠΟΣ ΤΟΥ ΠΡΑΞΙΚΟΠΗΜΑΤΟΣ
 2. ΙΣΤΟΡΙΚΟ.
 3. ΔΙΑΦΥΓΗ ΜΑΚΑΡΙΟΥ
 4.ΠΟΙΟΙ ΕΓΝΩΡΙΖΑΝ ΤΗΝ ΑΠΟΦΑΣΗ ΓΙΑ ΠΡΑΞΙΚΟΠΗΜΑ ΚΑΤΑ ΤΟΥ ΜΑΚΑΡΙΟΥ.
 5. Ο ΡΟΛΟΣ ΞΕΝΩΝ ΔΥΝΑΜΕΩΝ
 6.ΣΥΝΕΠΕΙΕΣ ΤΟΥ ΠΡΑΞΙΚΟΠΗΜΑΤΟΣ
 ΚΕΦΑΛΑΙΟ ΙΙΙ. ΠΕΡΙΟΔΟΣ ΑΤΤΙΛΑ Ι
 3.ΚΗΡΥΞΗ ΓΕΝΙΚΗΣ ΕΠΙΣΤΡΑΤΕΥΣΕΩΣ ΣΤΗΝ ΕΛΛΑΔΑ ΚΑΙ ΣΤΗΝ ΚΥΠΡΟΣ.
 4. ΑΝΑΜΕΙΞΗ ΤΖΟΖΕΦ ΣΙΣΚΟ. ΑΜΥΝΑ ΚΑΤΑ ΤΗΣ ΕΙΣΒΟΛΗΣ
 3.Ανάμιξη των στόλων ή άλλων υπηρεσιών Ξένων Δυνάμεων.
 4.Κατάρριψη μεταγωγικών αεροπλάνων μας. Συνθήκες κατάρριψης τους, ευθύνες γι' αυτή και για τα επακόλουθά της (ανθρώπινες απώλειες, καταστροφές, καύση των αεροπλάνων μας κλπ).
 7.Υπόθεση ετοιμότητας - απογειώσεως αεροπλάνων μας αντίθετες ακινησίας τους (σε συνδυασμό α. με τις δυνατότητες των αεροπλάνων μας).
 8.ΕΚΕΧΕΙΡΙΑ. ΤΟΥΡΚΙΚΟΣ ΙΣΧΥΡΙΣΜΟΣ ΟΤΙ Η ΕΙΣΒΟΛΗ ΣΤΗΝ ΚΥΠΡΟ ΥΠΗΡΞΕ ΝΟΜΙΜΗ.
 ΑΝΘΡΩΠΙΝΕΣ ΑΠΩΛΕΙΕΣ-ΑΓΝΟΟΥΜΕΝΟΙ
 ΠΟΡΕΙΑ ΠΡΟΣ ΤΗΝ ΜΕΤΑΠΟΛΙΤΕΥΣΗ
 ΠΕΡΙΟΔΟΣ ΑΤΤΙΛΑ ΙΙ
 ΕΠΙΤΙΘΕΜΕΝΕΣ ΤΟΥΡΚΙΚΕΣ ΔΥΝΑΜΕΙΣ
 ΔΥΝΑΜΕΙΣ ΕΛΛΗΝΟΚΥΠΡΙΑΚΕΣ (Ε/Κ)
 ΔΥΝΑΤΟΤΗΤΕΣ ΕΝΙΣΧΥΣΕΩΣ ΕΞ ΕΛΛΑΔΟΣ
 Απόσπασμα


text:
από την απόρρητη αναφορά του Στρατηγού Καραγιάννη προς τον Πρωθυπουργό της 30 Αυγούστου 1974
 Απόσπασμα από την έκθεση για τις διεξαχθείσες στην Κύπρο επιχειρήσεις του Γενικού Επιτελείου Εθνικής φρουράς Φ200/1/35026/31/12/74
 Και εύλογα τίθεται το ερώτημα:
 ΚΕΦΑΛΑΙΟ V. ΑΞΙΟΛΟΓΗΣΗ ΑΠΟΔΕΙΞΕΩΝ-ΣΥΜΠΕΡΑΣΜΑΤΑ
 5.ΞΕΝΕΣ ΔΥΝΑΜΕΙΣ ΚΥΒΕΡΝΗΣΕΙΣ ΥΠΗΡΕΣΙΕΣ ΣΤΟ ΣΥΝΟΛΟ ΤΗΣ ΕΡΕΥΝΩΜΕΝΗΣ ΠΕΡΙΟΔΟΥ.
 Β ́ΑΤΤΙΛΑΣ Ι: ΕΠΙΛΟΓΟΣ ΠΑΡΑΡΤΗΜΑ Δ ́
 Τέλος στις σελίδες 1-22 του πορίσματος της Εξεταστικής Επιτροπής για τον ΦΑΚΕΛΟ ΤΗΣ ΚΥΠΡΟΥ: (περιλαμβάνει το αλφαβητικό ευρετήριο των μαρτύρων που εξετάστηκαν από την Εξεταστική Επιτροπή με σημείωση της ημερομηνίας που δόθηκαν οι καταθέσεις τους και τους αριθμούς των σελίδων που καταλαμβάνει η κατάθεση στα πρακτικά).
 Αναρτήθηκε από ΠΑΝΟΣ ΒΟΙΩΤΟΣ στις 2:51 μ.μ.


text:
ΛΑΪΚΗ ΣΥΝΕΛΕΥΣΗ ΚΟΛΩΝΟΥ-ΣΕΠΟΛΙΩΝ-ΑΚΑΔΗΜΙΑΣ ΠΛΑΤΩΝΟΣ: Μαρτίου 2012
 ΛΑΪΚΗ ΣΥΝΕΛΕΥΣΗ: ΚΥΡΙΑΚΗ 1/4, 11.00 π.μ. ΣΤΟ 4ο ΔΗΜΟΤΙΚΟ ΔΙΑΜΕΡΙΣΜΑ (ΛΕΝΟΡΜΑΝ & ΑΛΕΞΑΝΔΡΕΙΑΣ)
 Αναρτήθηκε από aris στις 1:21 π.μ. Δεν υπάρχουν σχόλια:
 Ετικέτες Ανεργία, Λαϊκή Συνέλευση, Χαράτσια
 Αναρτήθηκε από Δημήτρης Ν. στις 5:13 μ.μ. Δεν υπάρχουν σχόλια:
 Συναγωνιστές Χαίρετε,
 Σήμερα (σ.σ. χθες Πέμπτη) έγινε η κινητοποίηση στη ΔΕΗ στην οδό Αριστείδου. Μετείχαμε γύρω στα 35 άτομα (ήλθαν από το Γκύζη και μερικοί από το ΔΕΝ ΠΛΗΡΩΝΩ).
 Διεκδικήσαμε και θα πληρώνεται μόνο ο λογαριασμός ρεύματος στα ταμεία της ΔΕΗ Αριστείδου, θα ανακληθούν όλες οι διακοπές που έγιναν λόγω μη πληρωμής του χαρατσιού.
 -Να έχει πληρωθεί το ρεύμα (για να γίνει επανασύνδεση)
 -Όποιος θέλει να πληρώσει μόνο το ρεύμα θα πηγαίνει πρώτα στον προϊστάμενο (κ.Παναγιώτου, Ισόγειο αριστερά) να του σφραγίζει την απόδειξη της ΔΕΗ και μετά στα ταμεία για πληρωμή.
 -Να είναι ιδιοκτήτης διαμερίσματος ή να είναι παρών και ο ιδιοκτήτης αν το διαμέρισμα ενοικιάζεται.
 Εμείς για να καταργήσουμε τη γραφειοκρατία αποφασίσαμε να υποβάλλουμε ομαδική δήλωση ότι έχουμε πληρώσει το ρεύμα μέσω ΑΤΜ, και δεν επιθυμούμε να πληρώσουμε το χαράτσι.
 Αναρτήθηκε από Δημήτρης Ν. στις 5:10 μ.μ. Δεν υπάρχουν σχόλια:
 Ετικέτες Αλλες γειτονιές
 Ενημέρωση από την απόκρουση συνεργείου εργολάβων στην Καισαριανή την Τετάρτη 28-03-12
 syneleysigiadraseisenantiastaxaratsiavpk
 Αναρτήθηκε από Δημήτρης Ν. στις 5:06 μ.μ. Δεν υπάρχουν σχόλια:
 Αναρτήθηκε από Δημήτρης Ν. στις 5:41 μ.μ. Δεν υπάρχουν σχόλια:
 Ετικέτες Λαϊκή Συνέλευση Θυμαρακίων
 Στη συζήτηση που πραγματοποιήθηκε σήμερα στο στέκι των Σεπολίων αποφασίσαμε τα εξής:
 Εν όψει της συνέλευσής μας την ερχόμενη Κυριακή θα πραγματοποιηθούν καθημερινές εξορμήσεις στις γειτονιές μας, έτσι:
 αύριο Τρίτη μαζευόμαστε στο καφενείο στα Σεπόλια στις 7
 την Τετάρτη και Πέμπτη μαζευόμαστε στην πλατεία Σωτήρη Πέτρουλα (Λένορμαν και Αλεξανδρείας) στις 7την Παρασκευή μαζευόμαστε στο καφενείο στα Σεπόλια στις 7
 Το Σάββατο στις 11 το πρωί στο καφενείο των Σεπολίων.Επίσης αποφασίστηκαν τα εξής:
 Συμμετοχή στις κινητοποιήσεις που θα πραγματοποιηθούν αύριο στις 11 το πρωί και την Τετάρτη στις 5:30 το απόγευμα στα νοσοκομεία πρώην 7ο ΙΚΑ και Γ.Ν. Πατησίων αντίστοιχα. Νοσοκομεία για τα οποία μεθοδεύεται το κλείσιμό τους.
 Το Σάββατο συμμετέχουμε στις δράσεις της συνέλευσης των Θυμαρακίων έξω από σούπερ μάρκετ για το θέμα της ακρίβειας.
 Αναρτήθηκε από Δημήτρης Ν. στις 10:37 μ.μ. Δεν υπάρχουν σχόλια:
 Αναρτήθηκε από Δημήτρης Ν. στις 1:57 μ.μ. Δεν υπάρχουν σχόλια:
 Αναρτήθηκε από Δημήτρης Ν. στις 8:45 μ.μ. Δεν υπάρχουν σχόλια:
 Αναρτήθηκε από Δημήτρης Ν. στις 8:08 π.μ. Δεν υπάρχουν σχόλια:
 ΔΕΥΤΕΡΑ 26/3 ΠΑΡΑΣΤΑΣΗ ΔΙΑΜΑΡΤΥΡΙΑΣ ΑΝΕΡΓΩΝ ΚΟΛΩΝΟΥ ΣΤΟΝ ΟΑΕΔ ΟΜΟΝΟΙΑΣ
 Το 2012 είναι η χρονιά της ανεργίας;
 Ο αριθμός των εγγεγραμμένων ανέργων στον ΟΑΕΔ έφτασε τον Δεκέμβριο του 2011 τους 1.033.507 παρουσιάζοντας αύξηση κατά 40,9% σε σχέση με τον αντίστοιχο μήνα του 2010!
 Στο τέλος του 2011, το 51,1% των νέων μέχρι 24 ετών ήταν άνεργοι και συντηρούνταν από τους γονείς τους!
 Αν κάποια στιγμή οι νέοι ξεφύγουν από την ανεργία, τους περιμένουν “μισθοί πείνας”, επιπλέον υποτιμημένοι πρόσφατα κατά 32%!
 Συνολικά, οι άνεργοι αναμένεται να φτάσουν τα 1,3 εκατομμύρια μέχρι το τέλος του 2012 – οι μισοί από αυτούς μακροχρόνια άνεργοι!
 Σε αυτούς δεν υπολογίζονται οι επισφαλώς εργαζόμενοι (ανασφάλιστοι, μερικώς απασχολούμενοι, εκ περιτροπής


text:
εργαζόμενοι, κτλ), που συνήθως ζουν κάτω από το όριο της φτώχειας!
 Η υποτίμηση της εργασίας και η συρρίκνωση των εισοδημάτων βουλιάζουν τα έσοδα των ασφαλιστικών ταμείων, οδηγούν χιλιάδες μικρομεσαίες επιχειρήσεις στο λουκέτο και στέλνουν εκατοντάδες χιλιάδες εργαζόμενους στο δρόμο!
 Στο δημόσιο τομέα, 150.000 υπάλληλοι θα απολυθούν στα επόμενα τρία χρόνια!
 Οι πρώτοι φορείς του Δημοσίου που θα κλείσουν ή θα υποστούν περικοπές είναι ήδη ο Οργανισμός Εργατικής Εστίας – Κατοικίας και ο ίδιος ο ΟΑΕΔ!
 Την ίδια στιγμή, οι πολιτικές δήθεν “στήριξης” της απασχόλησης κοστίζουν περισσότερο από όσα κερδίζει το κράτος απολύοντας εργαζόμενους!
 Το χειρότερο; Το επίδομα ανεργίας (και όχι μόνο) του ΟΑΕΔ δέχτηκε μείωση κατά 22% και έφτασε στα 359 ευρώ έναντι 461,5 ευρώ!!!
 Το 2012 να είναι η χρονιά μας!
 ΣΕ ΑΥΤΗ ΤΗΝ ΚΑΤΑΣΤΡΟΦΗ ΠΡΕΠΕΙ ΕΜΕΙΣ ΝΑ ΒΑΛΟΥΜΕ ΤΕΛΟΣ!
 Η ΚΟΙΝΩΝΙΑ ΜΑΣ ΔΕΝ ΕΙΝΑΙ ΑΠΟΘΗΚΗ ΑΝΕΡΓΩΝ, ΦΤΩΧΩΝ ΚΑΙ ΕΞΑΘΛΙΩΜΕΝΩΝ ΑΝΘΡΩΠΩΝ!
 ΑΝΕΡΓΟΙ ΚΑΙ ΕΡΓΑΖΟΜΕΝΟΙ, “ΠΑΛΙΟΙ” ΚΑΙ “ΝΕΟΙ”, ΑΝΔΡΕΣ ΚΑΙ ΓΥΝΑΙΚΕΣ ΕΙΜΑΣΤΕ ΜΙΑ ΦΩΝΗ!
 ΟΧΙ στη μείωση του επιδόματος ανεργίας!
 ΟΧΙ στους αντεργατικούς νόμους!
 ΟΧΙ στη φτώχεια και την εξαθλίωση των Μνημονίων τους!
 Μόνιμη, πλήρη απασχόληση με αξιοπρέπεια!
 ΔΩΡΕΑΝ ιατροφαρμακευτική περίθαλψη των ανέργων!
 Κανένα νοικοκυριό χωρίς στέγη, ρεύμα, νερό!
 Προστασία των δεδουλευμένων των εργαζόμενων που είναι απλήρωτοι, σε επίσχεση εργασίας, κτλ.
 ΔΩΡΕΑΝ πρόσβαση στις υπηρεσίες κοινωνικής ωφέλειας (μέσα μαζικής μεταφοράς, πολιτισμός, αθλητισμός).
 Τη Δευτέρα 26/3 από τις 9.00 μέχρι τις 14.00 σε παράσταση διαμαρτυρίας μαζί με σωματεία, πρωτοβουλίες ανέργων, λαϊκές συνελεύσεις και άλλες συλλογικότητες μπροστά στον ΟΑΕΔ της Ομόνοιας (Πειραιώς 52)
 Την Κυριακή 1/4 στις 11.00 σε νέα μεγάλη Λαϊκή Συνέλευση στην αίθουσα του 4ου Δημοτικού Διαμερίσματος (Λένορμαν & Αλεξανδρείας).
 Αναρτήθηκε από aris στις 11:23 μ.μ. Δεν υπάρχουν σχόλια:
 Ετικέτες Ανεργία, Επιτροπή Ανέργων, ΟΑΕΔ
 Στο στέκι των Σεπολίων μετά από συζήτηση αποφασίσαμε να κινητοποιηθούμε κατ' αρχήν για την προπαγάνδιση της Συνέλευσης μας που θα πραγματοποιηθεί την 1η του Απρίλη στην αίθουσα του δημοτικού διαμερίσματος.
 Παράλληλα αποφασίσαμε να συμμετάσχουμε και να στηρίξουμε κινητοποιήσεις που αφορούν τους ανέργους και το χώρο της υγείας.
 Αύριο Τρίτη 20/3:
 Στηρίζουμε την κινητοποίηση των εργαζομένων στα νοσοκομεία των Πατησίων, (δείτε την προηγούμενη ανάρτηση), που συνεχώς υποβαθμίζονται και κινδυνεύουν με κλείσιμο. Μαζευόμαστε όσοι μπορούμε στο Μετρό στα Σεπόλια στις 6:00 το απόγευμα και πάμε όλοι μαζί στη συγκέντρωση έξω από το 7ο νοσοκομείο ΙΚΑ στη Καυταντζόγλου 11 στις 6:30.
 Παράλληλα στις 7 με 7:30 όσοι δεν μπορέσουν έρθουν στη συγκέντρωση θα πραγματοποιήσουν εξόρμηση για την προπαγάνδιση της συνέλευσής μας.
 Τετάρτη 21/3:
 Το πρωί θα γίνει εξόρμηση στις 10 το πρωί στον ΟΑΕΔ Αττικής για τους άνεργους.
 Το απόγευμα στις 7 εξόρμηση για την συνέλευση στις γειτονιές.
 Συμμετέχει η Επιτροπή Ανέργων της συνέλευσής μας στην κινητοποίηση των ανέργων στην Ομόνοια, προσυγκέντρωση δική μας στις 10:30 στο Μετρό.
 Συμμετοχή αντιπροσωπείας μας στη σύσκεψη για τους συλληφθέντες στις 12 του Φλεβάρη στη Νομική στις 6 το απόγευμα.
 Στις 7 εξόρμηση για την συνέλευση στις γειτονιές.
 Σάββατο 24/4:
 Συμμετοχή μας στις διαδηλώσεις στη μαθητική παρέλαση. Ο τρόπος και το που θα ανακοινωθεί τις επόμενες μέρες μετά από συνεννόηση με τους εκπαιδευτικούς.
 Κυριακή 25/3:
 Συμμετέχουμε στη διαδήλωση που θα πραγματοποιηθεί στη μαθητική


text:
παρέλαση του Περιστερίου. Ραντεβού στις 10 με 10:15 στο μετρό του Αγίου Αντωνίου.
 Αναρτήθηκε από Δημήτρης Ν. στις 10:44 μ.μ. Δεν υπάρχουν σχόλια:
 Κάλεσμα από την επιτροπή της Ακαδημίας Πλάτωνα και το στέκι αλληλεγγύης
 Αναρτήθηκε από Δημήτρης Ν. στις 7:31 π.μ. Δεν υπάρχουν σχόλια:
 Ετικέτες Επιτροπή Ακαδημίας Πλάτωνα, Στέκι Αλληλεγγύης
 ΚΑΛΑΜΑΤΑ: Απόφαση χαστούκι κατά των "κόλπων" του Υπουργείου Οικονομικών για το χαράτσι
 Μια μικρή ακόμη νίκη που αναγκάζονται να παίρνουν τα δικαστήρια κάτω και από την ογκούμενη λαϊκή κατακραυγή. Αυτή η πάλη έχει και τις "πληγές" της.
 http://epitropesdiodiastop.blogspot.com/2012/03/blog-post_7307.html
 Αναρτήθηκε από aris στις 9:49 π.μ. Δεν υπάρχουν σχόλια:
 Δράσεις για την ανεργία και συνέλευση την 1η Απριλίου!
 Την προηγούμενη εβδομάδα σε συζήτηση στο στέκι των Σεπολίων αποφασίσαμε να κινητοποιηθούμε για το θέμα της ανεργίας που ολοένα και μεγαλώνει και αποτελεί το μεγαλύτερο άγχος για κάθε εργαζόμενο.
 Δευτέρα - Τρίτη - Τετάρτη 19:00 ραντεβού στα Σεπόλια για εξόρμηση για την πορεία ανέργων την Πέμπτη 15/3
 Την Πέμπτη 15/3 το πρωί συγκέντρωση των επιτροπών ανέργων και άλλων συλλογικοτήτων στην Ομόνοια και πορεία προς το υπουργείο Εργασίας στην Πειραιώς. Εμείς δίνουμε ραντεβού στις 11.00 στα Σεπόλια.
 Μετά την Πέμπτη μοιράζουμε φυλλάδια για τις εξελίξεις στο χαράτσι και στην ανεργία και κάνουμε γνωστές στη γειτονιά τις εξής δύο προγραμματισμένες δραστηριότητές μας:
 τη Δευτέρα 26/3 καλούμε σε παράσταση διαμαρτυρίας για την ανεργία μπροστά στον ΟΑΕΔ στην Πειραιώς μαζί με σωματεία και άλλες λαϊκές συνελεύσεις γειτονιών και επιτροπές ανέργων
 την Κυριακή 1/4 καλούμε σε μεγάλη Λαϊκή Συνέλευση στην αίθουσα της 4ης Δημοτικής Κοινότητας. Όπως και τις προηγούμενες φορές, στόχος μας είναι να μη μας χωράει η αίθουσα και πάλι!!!
 Το ότι το χαράτσι για τα ακίνητα απεμπλέκεται από τη ΔΕΗ είναι μια επιτυχία του κινήματος. Δεν πρέπει όμως να εφησυχάσουμε, δεν παραιτούνται έτσι εύκολα από αυτό, όπως και από κανένα άλλο χαράτσι! Ο αγώνας μέχρι την κατάργησή του συνεχίζεται!
 Αναρτήθηκε από Δημήτρης Ν. στις 11:11 μ.μ. 3 σχόλια:
 Αναρτήθηκε από Δημήτρης Ν. στις 8:41 μ.μ. Δεν υπάρχουν σχόλια:
 Ποιά είναι η τροπολoγία που τελικά κατέθεσε η κυβέρνηση για το χαράτσι
 Σας στέλνω την περιβόητη τροποποίηση του Υπ. Οικονομικών για το χαράτσι που ψηφίστηκε στις 14.2.2012.
 Αναρτήθηκε από Δημήτρης Ν. στις 6:16 μ.μ. Δεν υπάρχουν σχόλια:
 Αναρτήθηκε από Δημήτρης Ν. στις 1:03 π.μ. Δεν υπάρχουν σχόλια:
 Αναρτήθηκε από Δημήτρης Ν. στις 1:01 π.μ. Δεν υπάρχουν σχόλια:
 «Αυτοί που μας πήραν το βιβλίο απ’ το χέρι
 είμαστε οι δάσκαλοι των παιδιών σας
 Απευθυνόμαστε για μια ακόμα φορά σε εσάς, τους γονείς των μαθητών μας, γιατί ξέρουμε ότι είμαστε όλοι μας αντιμέτωποι με το ίδιο τσουνάμι που εδώ και δυο χρόνια, καταπίνει τις ζωές μας και τις ζωές των παιδιών μας. Γιατί στο μάτι του κυκλώνα έχει βρεθεί και το σχολείο. Γιατί θέλουμε να ενώσουμε τις δυνάμεις μας οι εργαζόμενοι, οι άνεργοι, η νεολαία για να αντιμετωπίσουμε την ανελέητη επίθεση.
 Μετά από το «σεισμό» των τελευταίων δυο χρόνων, τα πράγματα έχουν γίνει πολύ επικίνδυνα...
 Το υπουργείο παιδείας διαλύει ό,τι είχε απομείνει από τη δημόσια και δωρεάν εκπαίδευση και ό,τι απομένει το ονομάζει «νέο σχολείο»...
 Το σχολείο που από του χρόνου


text:
Προμήθειες - Διαγωνισμοί / Διεθνεις Διαγωνισμοί
 «ΠΡΟΜΗΘΕΙΑ ΕΝΕΡΓΟΥ ΕΞΟΠΛΙΣΜΟΥ ΓΙΑ ΤΙΣ ΑΝΑΓΚΕΣ ΤΟΥ ΑΝΑΣΧΕΔΙΑΣΜΟΥ ΤΟΥ ΟΑΕΔ (RE-ENGINEERING)
 Δημόσια Διαβούλευση για την διακήρυξη της προμήθειας εξοπλισμού πληροφορικής για τις ανάγκες του επιχειρησιακού ανασχεδιασμού (Re-engineering) του ΟΑΕΔ
 ΘΕΜΑ : “Δημόσια Διαβούλευση για την διακήρυξη της προμήθειας εξοπλισμού πληροφορικής για τις ανάγκες του επιχειρησιακού ανασχεδιασμού (Re-engineering) του ΟΑΕΔ.”
 Ο ΟΑΕΔ λαμβάνοντας υπόψη τα αποτελέσματα του επιχειρησιακού ανασχεδιασμού (Re-engineering) προτίθεται να προβεί σε Δημόσιο Διεθνή διαγωνισμό με κριτήριο κατακύρωσης τη χαμηλότερη τιμή (προϋπολογισμού 504.300€ συμπεριλαμβανομένου του ΦΠΑ) για την προμήθεια ενεργού εξοπλισμού πληροφορικής.
 Στα πλαίσια της ανωτέρω διαδικασίας προκειμένου να διερευνηθούν οι δυνατότητες της αγοράς και να αξιοποιηθεί η τεχνογνωσία των επαγγελματιών του χώρου της πληροφορικής με σκοπό την καλύτερη εξυπηρέτηση των αναγκών του, θέτει σε δημόσια διαβούλευση τα τεχνικά χαρακτηριστικά του εξοπλισμού (ΠΙΝΑΚΕΣ ΣΥΜΜΟΡΦΩΣΗΣ).
 Ο ΟΑΕΔ δεν δεσμεύεται να υιοθετήσει τις προτάσεις που θα υποβληθούν και θα αποφασίσει για την οριστικοποίηση αυτών με βάση το ισχύον νομικό πλαίσιο.
 Δ. Καμπόλης , τηλ . 2109989746 . e-mail : Αυτή η διεύθυνση ηλεκτρονικού ταχυδρομείου προστατεύεται από κακόβουλη χρήση. Χρειάζεται να ενεργοποιήσετε την Javascript για να το δείτε.
 Προθεσμία υποβολής παρατηρήσεων-προτάσεων έως την Παρασκευή 4 Δεκεμβρίου 2015 ώρα 14.30 στην ηλεκτρονική Δ/νση Αυτή η διεύθυνση ηλεκτρονικού ταχυδρομείου προστατεύεται από κακόβουλη χρήση. Χρειάζεται να ενεργοποιήσετε την Javascript για να το δείτε. με κοινοποίηση στις Δ/νσεις Αυτή η διεύθυνση ηλεκτρονικού ταχυδρομείου προστατεύεται από κακόβουλη χρήση. Χρειάζεται να ενεργοποιήσετε την Javascript για να το δείτε. και Αυτή η διεύθυνση ηλεκτρονικού ταχυδρομείου προστατεύεται από κακόβουλη χρήση. Χρειάζεται να ενεργοποιήσετε την Javascript για να το δείτε.
 Ανοιχτός Ηλεκτρονικός Δημόσιος Διεθνής Μειοδοτικός Διαγωνισμός για την φύλαξη και προστασία των κτιρίων του ΟΑΕΔ
 Ημερομηνία: 01.09.2015
 Πρώτη διευκρίνηση αναφορικά με τον Ανοιχτό Ηλεκτρονικό Δημόσιο Διεθνή Μειοδοτικό Διαγωνισμό για την φύλαξη και προστασία των κτιρίων του ΟΑΕΔ
 Ημερομηνία: 05.10.2015
 Πρώτη Διευκρίνηση αναφορικά με τον «ανοικτό ηλεκτρονικό δημόσιο διεθνή διαγωνισμό για την «Παροχή Υπηρεσιών φύλαξης & Προστασίας των κτιρίων του Οργανισμού για ένα (1) έτος, με δυνατότητα παράτασης για έξι ( 6) μήνες»
 Πατήστε εδώ για να διαβάσετε το αρχείο με τις διευκρινήσεις
 Διευκρινήσεις σχετικά με το Διαγωνισμό για την επιλογή αναδόχου του έργου ΚΑΘΑΡΙΟΤΗΤΑ ΤΩΝ ΚΤΙΡΙΩΝ ΤΩΝ ΥΠΗΡΕΣΙΩΝ ΤΟΥ ΟΑΕΔ
 Ημερομηνία: 07.08.2014
 Δεύτερη Διευκρίνηση αναφορικά με τον «Ανοιχτό Διεθνή Διαγωνισμό για την «ΓΙΑ ΤΗΝ ΕΠΙΛΟΓΗ ΑΝΑΔΟΧΟΥ ΤΟΥ ΕΡΓΟΥ «ΚΑΘΑΡΙΟΤΗΤΑ ΤΩΝ ΚΤΙΡΙΩΝ ΤΩΝ ΥΠΗΡΕΣΙΩΝ ΤΟΥ ΟΑΕΔ»
 Ανοιχτος Δημόσιος Διεθνής Διαγωνισμός για την για την επιλογή αναδόχου του έργου "Καθαριότητα των κτιρίων των Υπηρεσιών του ΟΑΕΔ"
 Διευκρινήσεις σχετικά με το Διαγωνισμό για την επιλογή αναδόχου του έργου «αναβάθμιση υπηρεσιών, εργαλείων και διαδικασιών συμπράξεων»
 Διευκρινήσεις σχετικά με το Διαγωνισμό για την επιλογή αναδόχου του έργου «αναβάθμιση συστημάτων και εφαρμογών πληροφορικής»


text:
Κάρτα ανεργίας από τον ΟΑΕΔ
 > Συζητήσεις > Επαγγελματικά > Εύρεση εργασίας - Επιδοτούμενα προγράμματα > Κάρτα ανεργίας από τον ΟΑΕΔ
 Θέμα: Κάρτα ανεργίας από τον ΟΑΕΔ
 Καλησπέρα σας.Είμαι άνεργη ως Μηχανολόγος Μηχανικός και έχω πρόβλημα ακοής αλλά μιλάω.Έκανα πολλές προσπάθειες για να βρω δουλειά μέσω γνωστών ατόμων,φίλων,ιντερνετ αλλά τίποτα.Έστελνα το βιογραφικό κάθε μέρα αλλά τίποτα.Πήρα το πτυχίο μου και μετά ήθελα να ψάξω πρακτίκή άσκηση για να αποκτήσω την εμπειρία μου αλλά τίποτα.Γιατί;;;Γιατί;;;Δεν είμαι οικονομικά ανερξάτητη και παίρνω λεφτα απο τους γονείς μου αλλά πολύ λίγα λόγω κρίσης.Είμαι χαλια ψυχολογικά για αυτη την καταστάση και απελπισμένη.Δεν ξέρω τι να κάνω πια.Όμως οι γονείς μου είπαν να πάμε στην Γερμανία αφού ο πατέρας μου δουλεύε εκεί και παίρνει σύνταξη τώρα,δύσκολα.Πριν ένα χρόνο φύγαμε μήπως βρώ εκεί αλλά τελικά μέχρι τώρα τίποτα!Αν και ένας γνωστός Γερμανός είπε πως θα με βοήθησει και πρέπει να κάνω λίγη υπομονή.Αλλά να σας εξηγησώ,εμένα δεν μου αρέσει καθόλου η Γερμανία γιατί δεν είμαι χαρούμενη εκεί. Για ένα χρόνο δεν ήμουν καλά λόγω τρόπου ζωης.Όμως οι γονείς μου είπαν ότι πρέπει να βρω μόνιμη δουλειά και εγώ δεν θέλω γιατί είναι πολύ δύσκολα τα πράγματα για μένα εκέι.Προτιμώ εδώ αλλά βλέπω μπροστά το μαύρο μέλλον μου και φοβάμαι παρά πολύ.Χρείαζομαι την βοήθεια σας και πείτε μου τι πρέπει να κάνω.Να βγάλω την κάρτα ανεργίας στον Οαεδ;
 Τελευταία επεξεργασία από τον χρήστη matsap : 19.05.2014 στις 18:50
 Δυστυχώς συναδέλφισσα τα ίδια προβλήματα με σένα, ανεργία, αδυναμία εύρεσης εργασίας έστω για απόκτηση εμπειρίας, έχουν χιλιάδες συνάδελφοι, νέοι και παλιότεροι με γνώσεις και πολύτιμη πείρα.
 Το πρόβλημα ακοής δεν αποτελεί εμπόδιο για μια πληθώρα εργασιών. Το πρόβλημα είναι αυτήν τη στιγμή στην Ελλάδα δεν υπάρχει έργο. Δεν υπάρχει αντικείμενο εργασίας, όχι τουλάχιστον τέτοιο που να θρέψει τους χιλιάδες μηχανικούς που υπάρχουν στην χώρα μας.
 Γι αυτό άλλωστε και υπάρχει μια πρωτοφανής μετανάστευση στο εξωτερικό.
 Η εγγραφή στον ΟΑΕΔ δεν ξέρω αν μπορεί να σου προσφέρει τίποτα. Σαν μηχανικός δεν νομίζω ότι μπορείς να λάβεις επίδομα ανεργίας. Όμως, δεν έχεις παρά να τους στείλεις ένα email ρωτώντας τους.
 Υπομονή, επιμονή και ίσως επανεξέταση της λύσης του εξωτερικού, καθώς τα πράγματα στην Ελλάδα είναι πολύ πιθανόν να παραμείνουν στάσιμα για αρκετά χρόνια στο θέμα της ανεργίας και μάλιστα της ανεργίας των μηχανικών.
 matsap μην εισαι απελπισμενη και μην απογοητευεσαι γιατι αυτο που συμβανει σε σενα συμβαινει σε ολους μας.Να στεναχωριοσουν αν εβλεπες ολους τους αλλους μηχανολογους να εχουν δουλεια και εσυ δεν ειχες...
 Επιμονη και υπομονη να εχεις οπως σου ειπε ο Χαρης .Ολοι οσοι δεν θελουμε να φυγουμε απο το σπιτι μας στην ιδια κατασταση ειμαστε......
 03.08.2017, 13:28
 κι εγώ τα ίδια. προτιμώ να είμαι στην Ελλάδα, να ζω λιτά και να ψάχνω διέξοδο, παρά να γερμανοποιηθώ.
 στον οαεδ είμαι γραμμένος εδώ και χρόνια, άλλα πέρα απο ελπίδες και χάσιμο χρόνου να ανανεώνω την κάρτα, δε μου έχει προσφέρει τίποτα
 Τελευταία επεξεργασία από τον χρήστη Christ0s : 03.08.2017 στις 13:30
 Matsap, θα σου ακουστεί κοινότυπο αλλά μην απελπίζεσαι. Η ζωή είναι διαρκής πάλη. Η φυγή στο εξωτερικό, κατά τη γνώμη


text:
μου, είναι προσωρινή λύση. Κάποτε θα πρέπει να επιστρέψεις. Να χαίρεσαι που έχεις και τους γονείς σου να σε βοηθούν, δεν είναι αυτονόητο αυτό.
 Οι σπουδές, χρόνια τώρα, δεν οδηγούν σε επαγγελματική εξασφάλιση.
 Σκαλί σκαλί θα ανέβεις. Όταν θα φτάσεις πιο ψηλά, μην ξεχάσεις ποιοι σε στήριξαν και σε βοήθησαν και να κάνεις το ίδιο με τους νεώτερους.
 Αύριο στις 14:00 η ομιλία Τρ. Αλεξιάδη στη βουλή για τη φορολογία – Ορίσθηκε συνάντηση με τον πρόεδρο του Ιατρικού Συλλόγου για το θέμα πληρωμής των ιατρών με κάρτα
 Τελευταία Ανάρτηση: 05.10.2015, 16:23
 Από υποκαταστήματα της Εθνικής θα εξυπηρετούνται οι άνεργοι επιδοματούχοι που δεν έχουν κάρτα αναλήψεων από ΑΤΜ
 Τελευταία Ανάρτηση: 03.07.2015, 13:00
 Νέα καταστήματα για την εξυπηρέτηση των συνταξιούχων, χωρίς κάρτα ανάληψης, ανακοίνωσε η Eurobank
 Τελευταία Ανάρτηση: 02.07.2015, 00:27
 Στις 19 Δεκεμβρίου θα καταβληθεί το επίδομα ανεργίας και το δώρο Χριστουγέννων στους δικαιούχους του ΟΑΕΔ
 Τελευταία Ανάρτηση: 10.12.2014, 12:11
 Καταργείται το υπάρχον σύστημα ηλεκτρονικής συλλογής διοδίων (TEO PASS) στα διόδια Μαλγάρων. Eρχεται η έξυπνη κάρτα «Egnatia Cards»
 Τελευταία Ανάρτηση: 14.11.2014, 20:42
 Όλες οι ώρες είναι GMT +3. Αυτήν την στιγμή η ώρα είναι 00:14.


text:
Πρόγραμμα κοινωφελούς χαρακτήρα σε 17 Δήμους θύλακες υψηλής ανεργίας
 Οι άνεργοι που θα συμμετέχουν, θα απασχοληθούν στην υλοποίηση έργων τα οποία θα αφορούν στη βελτίωση της καθημερινής ζωής των κατοίκων των τοπικών κοινωνιών. Για την επανένταξη των ανέργων στην αγορά εργασίας, στο πρόγραμμα περιλαμβάνονται δράσεις ενεργοποίησης των ωφελουμένων, όπως συμβουλευτική, κατάρτιση κλπ. Η συμβουλευτική, στα ΚΠΑ 2 του ΟΑΕΔ θα προσφέρεται σε 2 υποχρεωτικές συνεδρίες στους ωφελούμενους, κατά την είσοδο και έξοδό τους στην πράξη. Η Κατάρτιση θα υλοποιηθεί με το σύστημα επιταγών κατάρτισης (voucher) στο σύνολο των ωφελουμένων. Οι ωφελούμενοι θα εργάζονται στη θέση απασχόλησης για την οποία έχουν επιλεχθεί και μία ημέρα της εβδομάδας θα συμμετέχουν σε προγράμματα κατάρτισης. Η κατάρτιση θα ξεκινήσει μετά το 2ο μήνα του προγράμματος.
 Δικαίωμα υποβολής αιτήσεων συμμετοχής στη διαδικασία κατάρτισης του Πίνακα Κατάταξης Ανέργων, έχουν μόνο οι εγγεγραμμένοι άνεργοι στα μητρώα ανέργων του ΟΑΕΔ που ανήκουν σε μία τουλάχιστον από τις παρακάτω κατηγορίες:
 Εγγεγραμμένοι άνεργοι στα μητρώα ανέργων του ΟΑΕΔ, μέλη οικογενειών στις οποίες δεν εργάζεται κανείς και οι σύζυγοι αυτών είναι εγγεγραμμένοι άνεργοι στα μητρώα ανέργων του ΟΑΕΔ (βλ. επισήμανση 2 & 5 στην Πρόσκληση)
 Εγγεγραμμένοι άνεργοι στα μητρώα ανέργων του ΟΑΕΔ, μέλη μονογονεϊκών οικογενειών στις οποίες δεν εργάζεται κανείς (βλ. επισήμανση 3)
 Εγγεγραμμένοι μακροχρόνια άνεργοι στα μητρώα ανέργων του ΟΑΕΔ (βλ. επισήμανση 4)
 Άνεργοι πτυχιούχοι ΑΕΙ πανεπιστημιακού και τεχνολογικού τομέα, εγγεγραμμένοι στα μητρώα ανέργων πτυχιούχων του ΟΑΕΔ , για την κάλυψη θέσεων με βάση τα τυπικά προσόντα τους (βλ. επισήμανση 6)
 Εγγεγραμμένοι άνεργοι στα μητρώα ανέργων του ΟΑΕΔ άνω των 29 ετών (βλ. επισήμανση 8)
 Εγγεγραμμένοι άνεργοι στα μητρώα ανέργων του ΟΑΕΔ, δικαιούχοι του Κοινωνικού Εισοδήματος Αλληλεγγύης (ΚΕΑ), πρώην «Ελαχίστου Εγγυημένου Εισοδήματος» (βλ. επισήμανση 9).
 Ως μέλη οικογενειών των κατηγοριών 1 και 2 εννοούνται οι εγγεγραμμένοι άνεργοι σύζυγοι της κατηγορίας 1 και ο εγγεγραμμένος άνεργος αρχηγός μονογονεϊκής οικογένειας της κατηγορίας 2.
 από 14/7/2017 έως 24/7/2017 (έως 12:00)
 Οι άνεργοι, που επιθυμούν να συμμετάσχουν στη διαδικασία για την κατάρτιση του Πίνακα Κατάταξης Ανέργων, πρέπει να συμπληρώσουν και να υποβάλουν αποκλειστικά με ηλεκτρονικό τρόπο και ως πιστοποιημένοι χρήστες των ηλεκτρονικών υπηρεσιών της διαδικτυακής πύλης του ΟΑΕΔ, με τη χρήση των κωδικών πρόσβασης (Ονομασία Χρήστη και Συνθηματικό), την ειδική «ΑΙΤΗΣΗ ΣΥΜΜΕΤΟΧΗΣ ΣΤΗ ΔΙΑΔΙΚΑΣΙΑ ΚΑΤΑΡΤΙΣΗΣ ΤΟΥ ΠΙΝΑΚΑ ΚΑΤΑΤΑΞΗΣ ΑΝΕΡΓΩΝ ΓΙΑ ΤΗΝ ΠΡΟΩΘΗΣΗ ΤΗΣ ΑΠΑΣΧΟΛΗΣΗΣ ΜΕΣΩ ΠΡΟΓΡΑΜΜΑΤΩΝ ΚΟΙΝΩΦΕΛΟΥΣ ΧΑΡΑΚΤΗΡΑ ΣΕ 17 ΔΗΜΟΥΣ (ΕΠΙΒΛΕΠΟΝΤΕΣ ΦΟΡΕΙΣ) ΘΥΛΑΚΕΣ ΥΨΗΛΗΣ ΑΝΕΡΓΙΑΣ ΣΥΜΠΕΡΙΛΑΜΒΑΝΟΜΕΝΗΣ ΤΗΣ ΚΑΤΑΡΤΙΣΗΣ ΤΩΝ ΣΥΜΜΕΤΕΧΟΝΤΩΝ, ΓΙΑ 3.494 ΘΕΣΕΙΣ ΠΛΗΡΟΥΣ ΑΠΑΣΧΟΛΗΣΗΣ (Β ́ΚΥΚΛΟΣ)», η οποία είναι αναρτημένη στην ιστοσελίδα του Οργανισμού www.oaed.gr και να επιλέξουν μία μόνο ειδικότητα τοποθέτησης από τις αναφερόμενες στη σχετική λίστα του Παραρτήματος Ι και μέχρι 3 Επιβλέποντες Φορείς. Αναλυτικές πληροφορίες για την υποβολή αναφέρονται στην Πρόσκληση.
 Οι άνεργοι πρέπει: 1. Να είναι Έλληνες πολίτες, ή πολίτες κρατών μελών της Ε.Ε. (ν. 2431/1996), ...
 1. Να είναι Έλληνες πολίτες, ή πολίτες κρατών μελών της Ε.Ε. (ν. 2431/1996), ή βορειοηπειρώτες ή ομογενείς αλλοδαποί, που προέρχονται από την Κωνσταντινούπολη και από τα νησιά Ίμβρο και Τένεδο, χωρίς να απαιτείται πιστοποιητικό ελληνικής ιθαγένειας, υπό την προϋπόθεση ότι η ιδιότητά τους ως Ελλήνων κατά το γένος και τη συνείδηση


text:
αποδεικνύεται με άλλους τρόπους (ν.δ. 3832/1958). Για τους πολίτες κρατών μελών της ΕΕ απαιτείται η γνώση της ελληνικής γλώσσας σε βαθμό επαρκή για την άσκηση των καθηκόντων του οικείου κλάδου, η οποία αποδεικνύεται με πιστοποιητικό ελληνομάθειας. Όσοι απέκτησαν την ελληνική ιθαγένεια με πολιτογράφηση δεν μπορούν να προσληφθούν πριν από τη συμπλήρωση ενός έτους από την απόκτησή της μέχρι την ημερομηνία λήξης της προθεσμίας υποβολής των ηλεκτρονικών αιτήσεων. Δικαιούνται να είναι υποψήφιοι και όσοι απέκτησαν την ελληνική ιθαγένεια με πολιτογράφηση, αλλά δεν έχει παρέλθει έτος από την απόκτησή της, εφόσον μέχρι την απόκτησή της ήταν υπήκοοι κράτους μέλους της Ευρωπαϊκής Ένωσης.
 2. Κατά τη λήξη της προθεσμίας υποβολής των ηλεκτρονικών αιτήσεων συμμετοχής να έχουν συμπληρώσει το 18ο έτος της ηλικίας τους (και να διανύουν το 19ο έτος), δηλαδή όσοι έχουν γεννηθεί πριν την 25/07/1999.
 3. Να έχουν την υγεία που απαιτείται για την εκτέλεση των καθηκόντων των ειδικοτήτων, που επιλέγουν.
 να μην έχουν καταδικαστεί για κακούργημα και σε οποιαδήποτε ποινή για κλοπή, υπεξαίρεση (κοινή ή στην υπηρεσία), απάτη, εκβίαση, πλαστογραφία, απιστία δικηγόρου, δωροδοκία καταπίεση, απιστία περί την υπηρεσία, παράβαση καθήκοντος, καθ ’ υποτροπή συκοφαντική δυσφήμηση, καθώς και για οποιοδήποτε έγκλημα κατά της γενετήσιας ελευθερίας ή έγκλημα οικονομικής εκμετάλλευσης της γενετήσιας ζωής.
 να μην είναι υπόδικοι που έχουν παραπεμφθεί με τελεσίδικο βούλευμα ή κατ ́ άλλον νόμιμο τρόπο (άρθρο 43 του ν. 4319/2013) για κακούργημα ή για πλημμέλημα της περίπτωσης α' , έστω και αν το αδίκημα αυτό έχει παραγραφεί.
 να μην τελούν υπό στερητική δικαστική συμπαράσταση (πλήρη ή μερική), υπό επικουρική δικαστική συμπαράσταση (πλήρη ή μερική) και υπό τις δύο αυτές καταστάσεις
 να μην έχουν απολυθεί από θέση δημόσιας υπηρεσίας ή ΟΤΑ ή άλλου Νομικού Προσώπου του δημόσιου τομέα, λόγω επιβολής της πειθαρχικής ποινής της οριστικής παύσεως ή λόγω καταγγελίας της σύμβασης εργασίας για σπουδαίο λόγο, οφειλόμενο σε υπαιτιότητα του εργαζομένου, αν δεν παρέλθει πενταετία από την απόλυση. Προκειμένου για ειδικότητες ΥΕ βοηθητικού ή ανειδίκευτου προσωπικού, εξαιρούνται από το κώλυμα οι υποψήφιοι που έχουν εκτίσει την ποινή ή τα μέτρα ασφαλείας που τους έχουν επιβληθεί, έχουν αρθεί ή έχουν απολυθεί υπό όρους.
 Τα απαιτούμενα τυπικά προσόντα ανά ειδικότητα τοποθέτησης, περιγράφονται στο ΠΑΡΑΡΤΗΜΑ II, που αποτελεί αναπόσπαστο τμήμα της Πρόσκλησης.
 Τα δικαιολογητικά απόδειξης των τίτλων σπουδών καθώς και των πρόσθετων προσόντων περιγράφονται στο ΠΑΡΑΡΤΗΜΑ III, που αποτελεί αναπόσπαστο τμήμα της Πρόσκλησης.
 Για κάθε ωφελούμενο, που τοποθετείται από τον Επιβλέποντα Φορέα για την υλοποίηση της Δράσης το μισθολογικό κόστος αντιστοιχεί:
 σε 19,81 ευρώ ημερησίως και όχι μεγαλύτερο από 495,25 ευρώ μηνιαίως για ωφελούμενους ηλικίας 25 ετών και άνω και
 σε 17,27 ευρώ ημερησίως και όχι μεγαλύτερο από 431,75 ευρώ μηνιαίως για ωφελούμενους κάτω των 25 ετών κατά παρέκκλιση των νόμιμων αμοιβών, που προβλέπονται από την Εθνική Συλλογική Σύμβαση Εργασίας και τις οικείες συλλογικές συμβάσεις.
 € 24.139.633,87
 Δημόσια Πρόσκληση (PDF - 602,26 Kb)
 Παράρτημα 1 - 17 Δήμοι (XLS - 203,5 Kb)
 Παράρτημα ΙΙ - Προσόντα (XLS - 289 Kb)
 Παράρτημα ΙΙΙ - Τίτλοι Σπουδών (PDF - 1,36 Mb)
 11320 Δε-Πα 8:30-14:30, 210 9989014, 210 9989016, 210 9989017
 http://goo.gl/AHJHZJ


text:
πρωτοβουλία κατοίκων τούμπας: ΠΑΡΕΜΒΑΣΗ ΤΗΣ ΕΠΙΤΡΟΠΗΣ ΑΝΕΡΓΩΝ ΣΤΟΝ ΟΑΕΔ ΚΑΙ ΣΤΟΝ ΟΑΣΘ
 ΠΑΡΕΜΒΑΣΗ ΤΗΣ ΕΠΙΤΡΟΠΗΣ ΑΝΕΡΓΩΝ ΣΤΟΝ ΟΑΕΔ ΚΑΙ ΣΤΟΝ ΟΑΣΘ
 Δημοσιευμένα στο διαδίκτυο από την παρέμβαση της επιτροπής ανέργων στον ΟΑΕΔ και στον ΟΑΣΘ σήμερα το πρωί.
 http://antigoniz.com/2013/02/06/anergoi/
 Δωρεάν ιατροφαρμακευτική περίθαλψη και αστικές μετακινήσεις ζητούν οι άνεργοι
 Παράσταση διαμαρτυρίας πραγματοποίησαν σήμερα το πρωί άνεργοι της κίνησης πολιτών Πρωτοβουλία κατοίκων Τούμπας στα γραφεία του ΟΑΕΔ και του ΟΑΣΘ που βρίσκονται στη συμβολή των οδών Μ. Μπότσαρη και Αλ. Παπαναστασίου. Με τους άνεργους στη χώρα να αγγίζουν το 1.500.000, εκ των οποίων οι επιδοτούμενοι δεν ξεπερνούν τις 250.000, η κάλυψη στοιχειωδών αναγκών αποτελεί ζητούμενο.
 Ρεπορτάζ – Φωτορεπορτάζ: Αντιγόνη Ζυμπερδίκα
 Οι πολίτες της Πρωτοβουλίας κατοίκων Τούμπας, αμέσως μετά τη μαζική παράσταση, κατευθύνθηκαν στα γραφεία της διοίκησης του Κέντρου Προώθησης Απασχόλησης (ΚΠΑ) Τούμπας του ΟΑΕΔ και στη διοίκηση του ΟΑΣΘ αντίστοιχα. Αιτήθηκαν επίδομα για όλους τους ανέργους και χωρίς προϋποθέσεις καθ’ όλη τη διάρκεια της ανεργίας. Επιπλέον, δωρεάν ιατροφαρμακευτική περίθαλψη για τους άνεργους που παραμένουν ανασφάλιστοι ελλείψει ενσήμων.
 Από τη διοίκηση του ΟΑΣΘ ζήτησαν τη δωρεάν μετακίνηση των ανέργων με τα λεωφορεία του Οργανισμού, με την επίδειξη μόνο της κάρτας ανεργίας. Μετά την κατάθεση των αιτημάτων τους οι πολίτες αποχώρησαν ανανεώνοντας το ραντεβού τους για νέες κινητοποιήσεις.
 http://www.thesstoday.gr/koinonia/30-society/7332-anergia.html
 "Άνεργοι" σε ΟΑΕΔ & ΟΑΣΘ
 VIDEO-ΦΩΤΟ: Παράσταση διαμαρτυρίας έξω από τα γραφεία διοίκησης του ΟΑΕΔ ανατολικού τομέα και τα γραφεία διοίκησης του ΟΑΣΘ που βρίσκονται στη συμβολή των οδών Αλ. Παπαναστασίου με Μπότσαρη, πραγματοποίησε σήμερα το πρωί, η επιτροπή ανέργων της Πρωτοβουλίας κατοίκων Τούμπας διεκδικώντας
 δωρεάν μετακινήσεις για τους ανέργους και επίδομα καθ ́όλη τη διάρκεια της ανεργίας.


text:
Ν. 4611/2019 «Ρύθμιση οφειλών προς τους Φορείς Κοινωνικής Ασφάλισης, τη Φορολογική Διοίκηση και τους ΟΤΑ α’ βαθμού, Συνταξιοδοτικές Ρυθμίσεις Δημοσίου και λοιπές ασφαλιστικές και συνταξιοδοτικές διατάξεις, ενίσχυση της προστασίας των εργαζομένων και άλλες
 ● ΚΕΦΑΛΑΙΟ Α’
 Άρθρο 1. – Πεδίο εφαρμογής. – 1. Το σύνολο των οφειλών προς Φορείς Κοινωνικής Ασφάλισης, που δημιουργήθηκαν έως και 31-12-2018, υπάγονται σε ρύθμιση, κατόπιν αιτήσεως του οφειλέτη, σύμφωνα με τις διατάξεις του παρόντος Κεφαλαίου.
 Στη ρύθμιση του παρόντος υπάγονται νομικά και φυσικά πρόσωπα, ανεξάρτητα από την ύπαρξη εμπορικής ιδιότητας, τη διακοπή της επιχειρηματικής δραστηριότητας ή/και τη διακοπή ή αλλαγή της ιδιότητας, λόγω της οποίας δημιουργήθηκε η οφειλή.
 Στη ρύθμιση του παρόντος δύναται να υπαχθούν και οφειλές προς Φορείς Κοινωνικής Ασφάλισης, για τις οποίες έχει ολοκληρωθεί η διαδικασία υπαγωγής στη ρύθμιση του Ν. 4469/17 (Α’ 62). Οι οφειλές του προηγούμενου εδαφίου υπάγονται αυτοτελώς χωρίς να επηρεάζονται οι όροι της ρύθμισης ως προς τους λοιπούς πιστωτές του Ν. 4469/17. Αν εκκρεμεί διαδικασία υπαγωγής οφειλών προς Φορείς Κοινωνικής Ασφάλισης στη ρύθμιση του Ν. 4469/17, η υπαγωγή στη ρύθμιση του παρόντος είναι δυνατή με τροποποίηση μόνο των σχετικών στοιχείων της οφειλής προς τους Φορείς Κοινωνικής Ασφάλισης στην αίτηση υπαγωγής στη ρύθμιση του Ν. 4469/17.
 Στη ρύθμιση του παρόντος δεν υπάγονται οφειλές προς Φορείς Κοινωνικής Ασφάλισης, για τις οποίες έχει ολοκληρωθεί η διαδικασία υπαγωγής στη ρύθμιση του Ν. 3869/10 (Α’ 130). Αν εκκρεμεί διαδικασία υπαγωγής οφειλών προς Φορείς Κοινωνικής Ασφάλισης στη ρύθμιση του Ν. 3869/10, η υπαγωγή στη ρύθμιση του παρόντος είναι δυνατή μόνον αν ο οφειλέτης παραιτηθεί από την εν λόγω διαδικασία για τις οφειλές προς Φορείς Κοινωνικής Ασφάλισης μέχρι την ημερομηνία υποβολής της αίτησης για υπαγωγή στη ρύθμιση του παρόντος.
 Άρθρο 2. – Οφειλές μη μισθωτών. – 1. Το σύνολο των οφειλών των μη μισθωτών ασφαλισμένων, που δημιουργήθηκαν έως και 31-12-2018, με τις πάσης φύσεως προσαυξήσεις, πρόσθετα τέλη και τόκους λόγω μη εμπρόθεσμης καταβολής, δύναται να υπαχθεί στη ρύθμιση του παρόντος. Κύρια οφειλή που δημιουργήθηκε από 1-1-2002 έως και 31-12-2016, επαναϋπολογίζεται, ανάλογα προς τον κλάδο ασφάλισης στον οποίο αφορά, σύμφωνα με ποσοστά υπολογισμού των ασφαλιστικών εισφορών του τέταρτου εδαφίου της περίπτωσης β’ της παραγράφου 2 του άρθρου 35, του πρώτου εδαφίου της παραγράφου 1 του άρθρου 39, της παραγράφου 2 του άρθρου 41 και της περίπτωσης α’ της παραγράφου 2 του άρθρου 97 του Ν. 4387/16 (Α’ 85). Ως βάση υπολογισμού ορίζεται το ποσό που αντιστοιχεί στον κατώτατο βασικό μισθό άγαμου μισθωτού άνω των 25 ετών, όπως ίσχυε κατά την 31-12-2018. Οι πάσης φύσεως προσαυξήσεις, πρόσθετα τέλη και τόκοι λόγω μη εμπρόθεσμης καταβολής κύριας οφειλής που δημιουργήθηκε από 1-1-2002 έως και 31-12-2016, επανυπολογίζονται επί του ποσού της κύριας οφειλής που προκύπτει σύμφωνα με τα προηγούμενα εδάφια. Ο επανυπολογισμός των προηγούμενων εδαφίων λαμβάνει χώρα κατόπιν επιλογής του οφειλέτη.
 Στους οφειλέτες που υπάγονται στη ρύθμιση, παρέχεται έκπτωση ογδόντα πέντε τοις εκατό (85%) επί των πάσης φύσεων προσαυξήσεων, προσθέτων τελών και τόκων λόγω μη εμπρόθεσμης καταβολής, όπως υπολογίζονται σύμφωνα με την παράγραφο 1 έως την ημερομηνία υπαγωγής στη ρύθμιση.
 Η συνολική οφειλή που προκύπτει, σύμφωνα με τις παραγράφους 1 και


text:
2, καταβάλλεται σε μηνιαίες δόσεις που δεν μπορούν να ξεπερνούν τις εκατόν είκοσι (120).
 Άρθρο 3. – Οφειλές προς ΟΓΑ. – 1. Το σύνολο των οφειλών των ασφαλισμένων προς ΟΓΑ, που δημιουργήθηκαν έως και 31-12-2018, με τις πάσης φύσεως προσαυξήσεις, πρόσθετα τέλη και τόκους λόγω μη εμπρόθεσμης καταβολής, δύναται να υπαχθεί στη ρύθμιση του παρόντος.
 Στους οφειλέτες που υπάγονται στη ρύθμιση παρέχεται έκπτωση εκατό τοις εκατό (100%) επί των πάσης φύσεως προσαυξήσεων, προσθέτων τελών και τόκων λόγω μη εμπρόθεσμης καταβολής, όπως έχουν διαμορφωθεί έως την ημερομηνία υπαγωγής στη ρύθμιση.
 Άρθρο 4. – Οφειλές εργοδοτών. – 1. Το σύνολο των οφειλών των εργοδοτών από την απασχόληση εργαζομένων, που δημιουργήθηκαν έως και 31-12-2018, συμπεριλαμβανομένων των πάσης φύσεως προσαυξήσεων, πρόσθετων τελών και τόκων λόγω μη εμπρόθεσμης καταβολής, δύναται να υπαχθεί στη ρύθμιση του παρόντος.
 Άρθρο 5. – Οφειλές από αχρεωστήτως καταβληθείσες παροχές. – 1. Οφειλές από κάθε είδους παροχές που καταβλήθηκαν αχρεωστήτως σε ασφαλισμένο ή συνταξιούχο έως και 31-12-2018 δύναται να υπαχθούν στη ρύθμιση του παρόντος, εφόσον δεν έχει εκδοθεί καταδικαστική απόφαση ποινικού δικαστηρίου σε βάρος του οφειλέτη λόγω των οφειλών αυτών.
 Στους οφειλέτες που υπάγονται στη ρύθμιση παρέχεται έκπτωση ογδόντα πέντε τοις εκατό (85%) επί των πάσης φύσεως προσαυξήσεων, πρόσθετων τελών και τόκων λόγω μη εμπρόθεσμης καταβολής, όπως έχουν διαμορφωθεί έως την ημερομηνία υπαγωγής στη ρύθμιση.
 Ειδικά για συνταξιούχους που έχουν ήδη υπαχθεί σε ρύθμιση τμηματικής καταβολής των οφειλών της παραγράφου 1 με παρακράτηση των προβλεπόμενων δόσεων από το ποσό της σύνταξης, η υπαγωγή στη ρύθμιση του παρόντος συνεπάγεται την έναρξη της παρακράτησης των δόσεων για την εξόφληση της εναπομένουσας οφειλής από το ποσό της σύνταξης, σύμφωνα με τις διατάξεις του παρόντος, από τον επόμενο μήνα από την υπαγωγή στη ρύθμιση. Από την έναρξη της παρακράτησης του προηγούμενου εδαφίου, η προγενέστερη ρύθμιση παύει να ισχύει.
 Άρθρο 6. – Οφειλές από περισσότερες αιτίες. – Σε περίπτωση οφειλών από περισσότερες αιτίες, κατά τις διακρίσεις των άρθρων 2 έως 5, οι οφειλές από κάθε αιτία ρυθμίζονται αυτοτελώς και ο οφειλέτης καταβάλλει αθροιστικά τις προκύπτουσες δόσεις κάθε ρύθμισης.
 Άρθρο 7. – Μετάπτωση από υφιστάμενη ρύθμιση. – Με την επιφύλαξη των παραγράφων 3 και 4 του άρθρου 1, η υπαγωγή στη ρύθμιση του παρόντος συνεπάγεται τη μετάπτωση του υπολειπόμενου ποσού οφειλής που έχει ήδη υπαχθεί σε ρύθμιση τμηματικής καταβολής, η οποία είναι σε ισχύ, στη ρύθμιση του παρόντος. Στην περίπτωση αυτή, επέρχεται απώλεια των διευκολύνσεων της προηγούμενης ρύθμισης. Ειδικά για συνταξιούχους που έχουν υπαχθεί σε ρύθμιση τμηματικής καταβολής οφειλών με παρακράτηση των προβλεπόμενων δόσεων από το ποσό της σύνταξης, το υπολειπόμενο ποσό οφειλής παρακρατείται σε μέχρι εκατόν είκοσι (120) δόσεις, χωρίς να απαιτείται προηγούμενη αίτηση του συνταξιούχου. Το ελάχιστο ποσό της οριζόμενης μηνιαίας δόσης δεν μπορεί να είναι μικρότερο από πενήντα (50) ευρώ.
 Άρθρο 8. – Αμφισβητούμενες οφειλές και οφειλές που τελούν σε αναστολή είσπραξης. – 1. Στη ρύθμιση του παρόντος δύναται να υπαχθούν, με επιλογή του οφειλέτη, και οφειλές που έχουν δημιουργηθεί έως και 31-12-2018 και οι οποίες, κατά την ημερομηνία υπαγωγής στη ρύθμιση, τελούν σε αναστολή είσπραξης, δικαστική ή διοικητική ή εκ του νόμου, ή


text:
αμφισβητούνται με την άσκηση προσφυγής ή ένδικου βοηθήματος ή μέσου.
 Με την επιφύλαξη της περίπτωσης γ’ της παραγράφου 1 του άρθρου 17, η άρση της αναστολής είσπραξης ή της αμφισβήτησης των οφειλών που δεν συμπεριλήφθηκαν στη ρύθμιση δεν συνεπάγεται την έκπτωση του οφειλέτη από τη ρύθμιση του παρόντος.
 Μετά την υπαγωγή στη ρύθμιση του παρόντος, δίχως να περιλαμβάνονται σε αυτή οι οφειλές της παραγράφου 1, η μεταγενέστερη υπαγωγή των οφειλών αυτών δεν είναι δυνατή, ακόμη και μετά την άρση της αναστολής ή της αμφισβήτησης.
 Άρθρο 9. – Δικαίωμα συνταξιοδότησης. – 1. Αν η οφειλή που υπάγεται σε ρύθμιση, όπως αυτή προκύπτει μετά τον υπολογισμό της σύμφωνα με τις διατάξεις των άρθρων 2 έως 6, είναι κάτω από το όριο που ορίζεται από τις διατάξεις της παραγράφου 2 και της περίπτωσης α’ της παραγράφου 4 του άρθρου 61 του Ν. 3863/10 (Α' 115) και του πρώτου εδαφίου της παραγράφου 2 του άρθρου 68 του Ν. 4144/13 (Α’ 88), ο οφειλέτης δικαιούται απονομής σύνταξης, εφόσον πληρούνται και οι λοιπές συνταξιοδοτικές προϋποθέσεις. Ειδικά για την εφαρμογή του παρόντος, το όριο που ορίζεται στο πρώτο εδάφιο της παραγράφου 2 του άρθρου 68 του Ν. 4144/13 διαμορφώνεται στο ποσό των έξι χιλιάδων (6.000) ευρώ για τους ασφαλισμένους του πρώην ΟΓΑ που συμπληρώνουν το 67ο έτος της ηλικίας τους μέχρι την 31-12-2019.
 Οι οφειλές της παραγράφου 1 καταβάλλονται σε μηνιαίες δόσεις, κατά τα οριζόμενα στις διατάξεις των άρθρων 2 έως 6, που δεν μπορούν να ξεπερνούν τις εκατόν είκοσι (120).
 Αν η συνταξιοδότηση διακοπεί λόγω λήξης του δικαιώματος, ο οφειλέτης εξακολουθεί να υπάγεται στη ρύθμιση.
 Αν έχουν καταβληθεί εφάπαξ ποσά για την εξόφληση ασφαλιστικών οφειλών με σκοπό τη συνταξιοδότηση και τα ποσά αυτά δεν επαρκούν για τον σκοπό αυτό, η οφειλή δύναται να υπαχθεί στη ρύθμιση του παρόντος, κατόπιν αιτήσεως του οφειλέτη, ως εξής:
 β) Από το ποσό της οφειλής, όπως προκύπτει σύμφωνα με την περίπτωση α’, αφαιρούνται τα εφάπαξ ποσά που έχουν καταβληθεί.
 γ) Το ποσό της οφειλής, όπως προκύπτει σύμφωνα με τις περιπτώσεις α’ και β’, εντάσσεται στη ρύθμιση του παρόντος.
 Άρθρο 10. – Λοιπά στοιχεία της ρύθμισης. – 1. Η βασική οφειλή που υπάγεται στη ρύθμιση του παρόντος, όπως αυτή προκύπτει μετά τον υπολογισμό σύμφωνα με τις διατάξεις των άρθρων 2 έως 6, κεφαλαιοποιείται κατά την ημερομηνία υπαγωγής στη ρύθμιση και αντί τόκων, πρόσθετων τελών και προσαυξήσεων λόγω μη εμπρόθεσμης καταβολής, κατά την κείμενη νομοθεσία, επιβαρύνεται, από τον επόμενο μήνα από αυτόν της υπαγωγής στη ρύθμιση, με τόκο που υπολογίζεται με βάση το εκάστοτε ισχύον επιτόκιο αναφοράς για πράξεις αναχρηματοδότησης της Ευρωπαϊκής Κεντρικής Τράπεζας πλέον πέντε (5) εκατοστιαίων μονάδων, ετησίως υπολογιζόμενο.
 Άρθρο 11. – Υποβολή αίτησης - Τηρητέα διαδικασία. – 1. Το δικαίωμα υποβολής αίτησης για την υπαγωγή στη ρύθμιση του παρόντος παρέχεται άπαξ ανά οφειλέτη.
 Η αίτηση για την υπαγωγή στη ρύθμιση του παρόντος υποβάλλεται μέσω ηλεκτρονικής πλατφόρμας, σύμφωνα με τις παραγράφους 3 και 4. Κατ' εξαίρεση, όπου υπάρχει αδυναμία πιστοποίησης στην ηλεκτρονική πλατφόρμα, η αίτηση υποβάλλεται στις αρμόδιες Υπηρεσίες του ΚΕΑΟ.
 Για τους οφειλέτες των άρθρων 2 και 3, η διαδικασία


text:
υπαγωγής στη ρύθμιση περιλαμβάνει δύο στάδια. Στο πρώτο στάδιο ζητείται ο προσδιορισμός της οφειλής μέσω της ηλεκτρονικής πλατφόρμας του ΕΦΚΑ. Στους οφειλέτες του άρθρου 2 που επιλέγουν επανυπολογισμό της οφειλής παρέχεται ενημέρωση για το ύψος της οφειλής, όπως διαμορφώνεται πριν και μετά τον επανυπολογισμό. Μετά την ολοκλήρωση του πρώτου σταδίου και τη διαβίβαση της προσδιοριζόμενης, κατά τα προηγούμενα εδάφια, οφειλής στο ΚΕΑΟ, υποβάλλεται αίτηση για την υπαγωγή στη ρύθμιση μέσω της ηλεκτρονικής πλατφόρμας του ΚΕΑΟ.
 Για τους οφειλέτες των άρθρων 4 και 5, υποβάλλεται απευθείας αίτηση για την υπαγωγή στη ρύθμιση μέσω της ηλεκτρονικής πλατφόρμας του ΚΕΑΟ.
 Με την επιφύλαξη των περιπτώσεων β’ και γ’ της παραγράφου 3 του άρθρου 9, η πρώτη δόση της ρύθμισης καταβάλλεται μέχρι την τελευταία εργάσιμη ημέρα του μήνα υπαγωγής στη ρύθμιση. Οι επόμενες δόσεις καταβάλλονται έως την τελευταία εργάσιμη ημέρα κάθε επόμενου μήνα από τον μήνα υπαγωγής στη ρύθμιση. Με την απόφαση υπαγωγής στη ρύθμιση καθορίζεται το ποσό κάθε δόσης, ο αριθμός των δόσεων και κάθε άλλη αναγκαία λεπτομέρεια.
 Άρθρο 12. – Δικαιολογητικά. – Για την παράγραφο 4 του άρθρου 1 προσκομίζεται στις Περιφερειακές Υπηρεσίες του ΚΕΑΟ δήλωση παραίτησης από τη διαδικασία υπαγωγής των οφειλών προς Φορείς Κοινωνικής Ασφάλισης στη ρύθμιση του Ν. 3869/10, σύμφωνα με το άρθρο 294 ΚΠολΔ.
 Άρθρο 13. – Καταληκτική ημερομηνία υπαγωγής στη ρύθμιση. – Η αίτηση για την υπαγωγή στη ρύθμιση του παρόντος υποβάλλεται έως 30-9-2019.
 Άρθρο 14. – Χορήγηση αποδεικτικού ασφαλιστικής ενημερότητας. – 1. Κατά τη διάρκεια της ρύθμισης, εφόσον τηρούνται οι όροι αυτής και οι λοιποί όροι σύμφωνα με τις διατάξεις του παρόντος, δύναται να χορηγείται στον οφειλέτη αποδεικτικό ασφαλιστικής ενημερότητας διμηνιαίας ισχύος.
 Κατά τη διάρκεια της ρύθμισης, εφόσον τηρούνται οι όροι αυτής και οι λοιποί όροι σύμφωνα με τις διατάξεις του παρόντος, χορηγείται στις επιχειρήσεις της περίπτωσης ε’ της παραγράφου 5 του άρθρου 8 του ΑΝ 1846/51 (Α’ 179) αποδεικτικό ασφαλιστικής ενημερότητας για την είσπραξη λογαριασμών δημοσίου έργου, εφόσον για το έργο για το οποίο χορηγείται το αποδεικτικό δεν υφίστανται τρέχουσες ή ληξιπρόθεσμες οφειλές. Σε περίπτωση ύπαρξης οφειλής, χορηγείται αποδεικτικό ασφαλιστικής ενημερότητας με παρακράτηση ποσού ίσου με την οφειλή.
 Άρθρο 15. – Αναστολή ποινικών διώξεων και μέτρων εκτέλεσης. – Κατά τη διάρκεια της ρύθμισης, εφόσον τηρούνται οι όροι αυτής και οι λοιποί όροι σύμφωνα με τις διατάξεις του παρόντος:
 α) Αναστέλλεται η λήψη αναγκαστικών μέτρων και η συνέχιση της διαδικασίας αναγκαστικής εκτέλεσης επί της κινητής και ακίνητης περιουσίας του οφειλέτη. Ειδικά για κατασχέσεις στα χέρια τρίτων που έχουν επιβληθεί έως την ημερομηνία υπαγωγής στη ρύθμιση, εφαρμόζονται οι διατάξεις της παραγράφου 3 του άρθρου 60 του Ν. 3863/10 (Α’ 115).
 β) Αναστέλλεται η ποινική δίωξη σε βάρος του οφειλέτη κατά τις διατάξεις του άρθρου 1 του ΑΝ 86/67 (Α’ 136), αναστέλλεται η εκτέλεση ποινής που έχει επιβληθεί ή, εφόσον άρχισε η εκτέλεσή της, αυτή διακόπτεται.
 Άρθρο 16. – Αναστολή παραγραφής οφειλών. – Η παραγραφή των οφειλών, για τις οποίες έχει υποβληθεί αίτηση υπαγωγής στη ρύθμιση του παρόντος, αναστέλλεται από την ημερομηνία υποβολής της αίτησης και για ολόκληρο το χρονικό διάστημα που αφορά η ρύθμιση και δεν συμπληρώνεται


text:
πριν παρέλθει ένα (1) έτος από τη λήξη της προθεσμίας καταβολής της τελευταίας δόσης της ρύθμισης ή από την έκπτωση από τη ρύθμιση.
 Άρθρο 17. – Απώλεια της ρύθμισης. – 1. Η ρύθμιση του παρόντος απόλλυται, εάν:
 β) Δεν καταβληθούν βεβαιωμένες οφειλές που δημιουργήθηκαν μετά την 1-1-2019. Ειδικά επί μη μισθωτών ασφαλισμένων, ως βεβαιωμένες οφειλές νοούνται αυτές που προκύπτουν μετά το πέρας της ετήσιας εκκαθάρισης, σύμφωνα με τις 61501/3398/30-12-2016 (Β’ 4330) και 61502/3399/30-12-2016 (Β’ 4330) υπουργικές αποφάσεις, και βεβαιώνονται στο ΚΕΑΟ.
 δ) Δεν καταβληθεί το σύνολο των δόσεων που αντιστοιχούν στο διάστημα από την υποβολή της αίτησης συνταξιοδότησης έως την επίδοση της απορριπτικής απόφασης, κατά τα οριζόμενα στην περίπτωση γ’ της παραγράφου 3 του άρθρου 9.
 Η ρύθμιση δεν απόλλυται, εάν οι οφειλές που δημιουργήθηκαν μετά την 1-1-2019 τελούν σε αναστολή είσπραξης, διοικητική, δικαστική ή εκ του νόμου, ή έχουν υπαχθεί σε ρύθμιση, οι όροι της οποίας τηρούνται.
 Άρθρο 18. – Εξουσιοδοτικές διατάξεις. – Με απόφαση του Υπουργού Εργασίας, Κοινωνικής Ασφάλισης και Κοινωνικής Αλληλεγγύης δύναται να επανακαθορίζονται η διαδικασία και τα αρμόδια όργανα του άρθρου 11 και τα δικαιολογητικά του άρθρου 12, να παρατείνεται η προθεσμία του άρθρου 13 και να καθορίζονται τυχόν ειδικότερα θέματα και λεπτομέρειες για την εφαρμογή των διατάξεων του παρόντος Κεφαλαίου.
 • ΚΕΦΑΛΑΙΟ Β’
 Άρθρο 19. – Σύνταξη λόγω θανάτου. – 1. Οι ηλικιακοί περιορισμοί του πρώτου, δεύτερου και τρίτου εδαφίου της υποπαραγράφου Α της παραγράφου 1 του άρθρου 12 του Ν. 4387/16 (Α’ 85) καταργούνται. Οι συντάξεις λόγω θανάτου συνταξιούχου ή ασφαλισμένου καταβάλλονται στους επιζώντες συζύγους ανεξάρτητα από την ηλικία τους, ακόμα και μετά την παρέλευση τριετίας.
 Η περίπτωση α’ της υποπαραγράφου Β’ της παραγράφου 1 του άρθρου 12 του Ν. 4387/16 αντικαθίσταται ως εξής:
 Στην παράγραφο 2 του άρθρου 12 του Ν. 4387/16 οι λέξεις «πέντε (5) ετών» αντικαθίστανται από τις λέξεις «τριών (3) ετών».
 Στην περίπτωση α’ της υποπαραγράφου Α’ της παραγράφου 4 του άρθρου 12 του Ν. 4387/16 οι λέξεις «ποσοστό πενήντα τοις εκατό (50%)» αντικαθίστανται από τις λέξεις «ποσοστό εβδομήντα τοις εκατό (70%)».
 Η περίπτωση β’ της παραγράφου 5 του άρθρου 12 του Ν. 4387/16 αντικαθίσταται ως εξής:
 «β) Μετά την πάροδο της τριετίας, αν ο επιζών εργάζεται ή αυτοαπασχολείται ή λαμβάνει σύνταξη από οποιαδήποτε πηγή, καταβάλλεται, αναλόγως της χρονικής διάρκειας της εργασίας ή αυτοαπασχόλησης, το πενήντα τοις εκατό (50%) της σύνταξης, η οποία δεν μπορεί να υπολείπεται των κατώτατων ορίων των περιπτώσεων α’, β’ και γ’ της υποπαραγράφου Β’ της παραγράφου 4».
 Στην παράγραφο 7 του άρθρου 12 του Ν. 4387/16 προστίθενται εδάφια ως εξής:
 «Ειδικότερα, αν το ποσό της σύνταξης, όπως προκύπτει από τον υπολογισμό του σύμφωνα με το άρθρο 14, είναι μεγαλύτερο του καταβαλλόμενου κατά την 12-5-2016 ποσού σύνταξης, τα ποσοστά της υποπαραγράφου Α' της παραγράφου 4 υπολογίζονται επί του μεγαλύτερου ως άνω ποσού. Αν το ποσό της σύνταξης, όπως προκύπτει από τον υπολογισμό του σύμφωνα με το άρθρο 14, είναι μικρότερο του καταβαλλόμενου κατά την 12-5-2016 ποσού, τα ποσοστά της υποπαραγράφου Α’ της παραγράφου 4 υπολογίζονται επί του καταβαλλόμενου ως άνω ποσού».
 Οι διατάξεις του παρόντος εφαρμόζονται,